text:
KAPITULO 6
Katawhan nga Nagwali—Nagtanyag sa Ilang Kaugalingon nga Kinabubut-on
1, 2. Unsang dakong buluhaton ang gitagna ni Jesus, ug unsang importanteng pangutana ang motungha?
ANG mga politiko manaad pero sagad dili makatuman. Bisan kadtong maayog intensiyon dili usahay makatuman sa ilang mga saad. Makapalipay nga lahi si Jesu-Kristo, ang Mesiyanikong Hari, kay siya motuman kanunay sa iyang mga saad.
2 Pagkahimong Hari ni Jesus sa 1914, siya andam nang motuman sa iyang gisaad mga 1,900 ka tuig kanhi. Una mamatay, siya mitagna: “Kining maayong balita sa gingharian igawali sa tibuok gipuy-ang yuta.” (Mat. 24:14) Ang katumanan niana maoy bahin sa ilhanan sa iyang presensiya ingong Hari sa Gingharian. Pero sa unsang paagi ang Hari makaorganisar ug panon sa kinabubut-ong magwawali sa kataposang mga adlaw, dihang ang daghan hakog, dili mahigugmaon, ug dili relihiyoso? (Mat. 24:12; 2 Tim. 3:1-5) Angay tang mahibalo kay apektado ang tanang matuod nga Kristohanon sa tubag niana.
3. Sa unsa nagmasaligon si Jesus, ug ngano?
3 Tan-awag usab ang tagna ni Jesus. Ang pulong “igawali” nagpahayag bag pagkamasaligon? Oo! Segurado si Jesus nga duna siyay kinabubut-ong mga tigsuportar sa kataposang mga adlaw. Nganong masaligon man siya? Iya kanang nakat-onan gikan sa iyang Amahan. (Juan 12:45; 14:9) Sa wala pa ipakatawo si Jesus dinhi sa yuta, nakita niyang si Jehova may pagsalig sa kinabubut-ong espiritu sa Iyang mga magsisimba. Hisgotan nato kon giunsa pagpahayag ni Jehova ang maong pagsalig.
“Ang Imong Katawhan Magatanyag sa Ilang Kaugalingon nga Kinabubut-on”
4. Unsang buluhaton ang giawhag ni Jehova nga suportahan sa mga Israelinhon, ug unsay ilang sanong?
4 Hinumdomi ang nahitabo dihang gisugo ni Jehova si Moises sa pagtukod sa tabernakulo, o tolda, nga mahimong sentro sa pagsimba sa nasod sa Israel. Pinaagi ni Moises, giawhag ni Jehova ang katawhan sa pagsuportar sa buluhaton. Si Moises miingon: ‘Ang matag tawo nga andam ug kasingkasing padad-a ug amot alang kang Jehova.’ Ang resulta? Ang katawhan “nagdala . . . ug kinabubut-ong halad buntagbuntag.” Daghan kaayo ang ilang gidala nga kinahanglan silang ‘pugngan nga magdala pa’! (Ex. 35:5; 36:3, 6) Gipamatud-an sa mga Israelinhon nga husto si Jehova sa pagsalig kanila.
5, 6. Sumala sa Salmo 110:1-3, unsang espiritu ang gidahom ni Jehova ug ni Jesus nga makita diha sa matuod nga mga magsisimba sa kataposang mga adlaw?
5 Nagdahom ba si Jehova nga makakitag samang kinabubut-ong espiritu diha sa iyang mga magsisimba sa kataposang mga adlaw? Oo! Kapig 1,000 ka tuig una ipanganak si Jesus sa yuta, giinspirar ni Jehova si David sa pagsulat bahin sa panahong magsugod ang Mesiyas sa pagmando. (Basaha ang Salmo 110:1-3.) Duna unyay mga kaaway si Jesus, ang bag-ong gientronong Hari, nga mokontra kaniya. Pero duna sab siya unyay panon sa tigsuportar. Sila dili kinahanglang pugson sa pag-alagad sa Hari. Bisan ang kauban nilang mga batan-on moboluntaryo o magatanyag sa ilang kaugalingon nga kinabubut-on, nga mahimong daghan kaayo sama sa di maihap nga yamog nga molukop sa yuta sa sayong kabuntagon. *
6 Nahibalo si Jesus nga ang tagna sa Salmo 110 nagtumong kaniya. (Mat. 22:42-45) Busa masaligon siya nga duna unya siyay maunongong mga tigsuportar nga moboluntaryo aron iwali ang maayong balita sa tibuok yuta. Nahitabo ba gyod kana? Nakaorganisar ba ang Hari ug panon sa kinabubut-ong magwawali niining kataposang mga adlaw?
“Pribilehiyo ug Responsibilidad Nako ang Pagmantala Niana nga Mensahe”
7. Pagkaentrono ni Jesus ingong Hari, unsay iyang gihimo aron maandam ang iyang mga tigsuportar para sa dakong buluhaton?
7 Pagkaentrono ingong Hari, si Jesus milihok dayon aron maandam ang iyang mga sumusunod para sa dakong buluhaton. Sumala sa Kapitulo 2, siya mihimog pagsusi ug paghinlo nga buluhaton sukad 1914 ngadto sa sayong bahin sa 1919. (Mal. 3:1-4) Dayon sa 1919, iyang gitudlo ang matinumanong ulipon aron manguna sa iyang mga sumusunod. (Mat. 24:45) Sukad niadto, ang maong ulipon nagtaganag espirituwal nga pagkaon—pinaagig mga pakigpulong sa kombensiyon ug mga basahon—nga kanunayng nagpasiugda sa responsibilidad sa tanang Kristohanon nga personal nga makigbahin sa pagsangyaw.
8-10. Sa unsang paagi ang mga kombensiyon nakapadasig sa pagsangyaw? Paghatag ug pananglitan. (Tan-awa sab ang kahong “ Mga Kombensiyon Kanhi nga Nakapadasig sa Pagsangyaw.”)
8 Mga pakigpulong sa kombensiyon. Kay gustong magiyahan, ang mga Estudyante sa Bibliya nagtigom sa Cedar Point, Ohio, U.S.A., gikan sa Septiyembre 1 hangtod 8, 1919, para sa unang dakong kombensiyon human sa Gubat sa Kalibotan I. Sa ikaduhang adlaw, si Brader Rutherford mipakigpulong diin deretso niyang giingnan ang mga delegado: “Ang misyon sa Kristohanon sa yuta . . . mao ang pagmantala sa mensahe sa gingharian sa Ginoo.”
9 Sa ikalimang adlaw sa kombensiyon, ingong gikahinamang bahin, si Brader Rutherford mipakigpulong sa ulohang “Para sa Isigkamamumuo,” nga gihisgotan sab sa Watch Tower ubos sa ulohang “Nagapahayag sa Gingharian.” Siya miingon: “Dihang mamalandong ang usa ka Kristohanon, siya makapangutana, Nganong ania ko sa yuta? Ug kini ang hustong tubag, Ang Ginoo maluluy-ong naghimo nakong iyang embahador aron iwali ang mensahe sa Diyos sa pagpasig-uli ngadto sa tibuok kalibotan, ug pribilehiyo ug responsibilidad nako ang pagmantala niana nga mensahe.”
10 Sa maong pakigpulong, gipahibalo ni Brader Rutherford ang pag-imprentag bag-ong magasin, The Golden Age (Pagmata! karon), aron ipaila ang Gingharian ingong bugtong paglaom sa katawhan. Dayon, siya nangutana kon kinsay gustong makigbahin sa pagpanagtag niana. Usa ka report sa maong kombensiyon miingon: “Makapadasig kaayo ang reaksiyon sa nanambong. Nanindog ang tanang 6,000 nga nanambong.” * Klaro, ang Hari may kinabubut-ong mga tigsuportar nga gustong mosangyaw sa Gingharian!
11, 12. Unsay giingon sa 1920 nga Watch Tower kon kanus-a himoon ang buluhatong gitagna ni Jesus?
11 Mga basahon. Pinaagi sa Watch Tower, nahimong mas tin-aw ang kaimportante sa buluhatong gitagna ni Jesus—ang pagsangyaw sa maayong balita sa Gingharian. Tagda ang pananglitan sa sayong bahin sa katuigang 1920.
12 Unsang mensahe ang isangyaw ingong katumanan sa Mateo 24:14? Kanus-a kana himoon? Ang Hulyo 1, 1920 nga Watch Tower, sa artikulong “Ebanghelyo sa Gingharian,” nagpatin-aw: “Ang maayong balita maoy bahin sa kataposan sa daang kahikayan sa mga butang ug sa pagkatukod sa gingharian sa Mesiyas.” Ang artikulo klarong naghisgot kon kanus-a kana isangyaw, nga nag-ingon: “Kini nga mensahe angayng masangyaw tali sa panahon sa dakong gubat sa kalibotan [Gubat sa Kalibotan I] ug sa ‘dakong kasakitan.’” Busa ang artikulo nag-ingon: “Panahon na karon . . . nga kining maayong balita isangyaw sa tanang dapit sa Kakristiyanohan.”
13. Sa unsang paagi ang 1921 nga Watch Tower nagdasig sa dinihogang mga Kristohanon sa pagpakitag kinabubut-ong espiritu?
13 Ang katawhan sa Diyos mapugos ba pagtuman sa buluhatong gitagna ni Jesus? Dili. Ang artikulong “Magmaisogon,” sa Marso 15, 1921 nga Watch Tower, nag-awhag sa dinihogang mga Kristohanon sa pagpakitag kinabubut-ong espiritu. Ang matag usa gidasig nga mangutana sa kaugalingon: “Dili ba dakong pribilehiyo ug responsibilidad nako nga makigbahin niini?” Ang artikulo nag-ingon sab: “Segurado mi nga kon isipon ninyo kini [ingong pribilehiyo nga makigbahin sa buluhaton] mahisama kamo kang Jeremias, nga ang pulong sa Ginoo diha sa iyang kasingkasing samag ‘nagdilaab nga kalayo nga natakpan sulod sa [iyang] kabukogan,’ nga nagdasig kaniya nga dili moundang sa pagsulti.” (Jer. 20:9) Kana nga pagdasig nagpakita nga si Jehova ug si Jesus may pagsalig sa maunongong mga tigsuportar sa Gingharian.
14, 15. Sa 1922, unsang paagi sa pagsangyaw ang giawhag sa Watch Tower nga himoon sa dinihogang mga Kristohanon?
14 Sa unsang paagi ang matuod nga mga Kristohanon makapaambit sa mensahe sa Gingharian sa uban? Ang mubo pero puwersadong artikulong “Hinungdanon ang Pag-alagad,” sa Agosto 15, 1922 nga Watch Tower, nag-awhag sa dinihogang mga Kristohanon nga “aktibong dad-on ang naimprentang mensahe ngadto sa mga tawo ug makigsulti kanila diha sa mga pultahan, nga magpamatuod nga duol na ang gingharian sa langit.”
15 Klaro, sukad sa 1919 si Kristo naggamit sa iyang matinumanon ug maalamong ulipon aron kanunayng ipasiugda nga ang pagmantala sa mensahe sa Gingharian maoy pribilehiyo ug responsibilidad sa matag Kristohanon sa yuta. Unsay reaksiyon sa mga Estudyante sa Bibliya sa pagdasig nga makigbahin sa pagmantala sa Gingharian?
“Ang mga Matinumanon Moboluntaryo”
16. Unsay reaksiyon sa pipila ka ansiyano nga gibotar sa kongregasyon bahin sa ideya nga ang tanan angayng makigbahin sa pagsangyaw?
16 Sa katuigang 1920 ug 1930, dihay misupak sa ideya nga ang tanang dinihogang Kristohanon angayng makigbahin sa pagsangyaw. Ang Nobyembre 1, 1927 nga Watch Tower nagsaysay sa nahitabo: “Dunay pipila sa simbahan [kongregasyon] karon, nga may responsableng posisyon ingong ansiyano . . . kinsa dili modasig sa mga igsoon nga makigbahin sa pagsangyaw, ug sila mismo dili makigbahin. . . . Ilang gisaway ang sugyot nga mamalaybalay aron dad-on ang mensahe sa Diyos, sa iyang Hari ug sa iyang gingharian ngadto sa katawhan.” Ang artikulo klarong miingon: “Panahon na nga timan-an ug likayan sila sa mga matinumanon, ug sultihan sila nga dili na sila saligan sa katungdanan sa pagkaansiyano.” *
17, 18. Unsay sanong sa kadaghanan sa kongregasyon sa direksiyon gikan sa hedkuwarter, ug unsay sanong sa minilyon sa miaging 100 ka tuig?
17 Ikalipay nga ang kadaghanan sa kongregasyon madasigong misunod sa direksiyon sa matinumanong ulipon. Giisip nilang pribilehiyo ang pagpaambit sa mensahe sa Gingharian. Ang Marso 15, 1926 nga Watch Tower miingon: “Ang mga matinumanon moboluntaryo . . . sa pagsulti sa mensahe ngadto sa katawhan.” Sila nagtuman sa tagna sa Salmo 110:3 ug nagpamatuod nga sila kinabubut-ong mga tigsuportar sa Mesiyanikong Hari.
18 Sulod sa miaging 100 ka tuig, minilyon ang kinabubut-ong nagmantala sa Gingharian. Sa sunod nga mga kapitulo, hisgotan nato kon giunsa nila pagsangyaw—ilang mga paagi ug galamiton—ug kon unsay mga resulta. Pero hisgotan una nato kon nganong minilyon ang miboluntaryo nga makigbahin sa pagsangyaw sa Gingharian, bisag gilibotag mga tawo nga kaugalingon ray gihunahuna. Samtang hisgotan kini, pangutan-a ang kaugalingon, ‘Nganong nagsangyaw man ko sa maayong balita?’
“Magpadayon sa Pagpangita Pag-una sa Gingharian”
19. Nganong nagtuman kita sa tambag ni Jesus nga “magpadayon sa pagpangita pag-una sa gingharian”?
19 Si Jesus nagtambag sa iyang mga sumusunod nga “magpadayon sa pagpangita pag-una sa gingharian.” (Mat. 6:33) Nganong nagtuman kita niini? Kay nasabtan nato ang kaimportante sa Gingharian, nga kini panguna sa katuyoan sa Diyos. Sumala sa miaging kapitulo, ang balaang espiritu anam-anam nga nagpadayag sa makapalipayng mga kamatuoran bahin sa Gingharian. Dihang kanang bililhong kamatuoran modulot sa atong kasingkasing, madasig kita sa pagpangita pag-una sa Gingharian.
20. Giunsa pagpakita sa ilustrasyon ni Jesus sa natagong bahandi kon unsay reaksiyon sa iyang mga sumusunod sa tambag nga unahon ang Gingharian?
20 Nahibalo si Jesus kon unsa unyay reaksiyon sa iyang mga sumusunod sa tambag nga padayong mangita pag-una sa Gingharian. Tagda ang iyang ilustrasyon sa natagong bahandi. (Basaha ang Mateo 13:44.) Dihang nag-atiman sa inadlawng buluhaton, ang mag-uuma nakakaplag ug natagong bahandi ug nakaila dayon sa bili niini. Unsay iyang gibuhat? ‘Tungod sa iyang kalipay siya milakaw ug nagbaligya sa tanang butang nga iyang nabatonan ug mipalit niana nga uma.’ Unsay atong makat-onan? Dihang nakaplagan nato ang kamatuoran sa Gingharian ug nakaila sa bili niini, malipayon kitang mosakripisyo aron mauna ang intereses sa Gingharian sa atong kinabuhi. *
21, 22. Giunsa pagpakita sa maunongong mga tigsuportar nga ilang giuna ang Gingharian? Paghatag ug pananglitan.
21 Ang maunongong mga tigsuportar nagpakita nga sila nangita pag-una sa Gingharian pinaagig mga buhat, dili lang sa mga pulong. Gigamit nila ang ilang kinabuhi, abilidad, ug kahinguhaan para sa buluhatong pagsangyaw sa Gingharian. Gihimo sa daghan ang dagkong sakripisyo aron mag-alagad nga bug-os panahon. Ang tanang kinabubut-ong magsasangyaw nakaeksperyensiya mismo nga gipanalanginan ni Jehova kadtong nag-una sa Gingharian. Tagda kini nga pananglitan.
22 Si Avery ug Lovenia Bristow nag-partner ingong mga colporteur (payunir) sa habagatang United States sugod sa hinapos sa katuigang 1920. Paglabay sa katuigan, si Lovenia nahinumdom: “Kami ni Avery malipayong nagpayunir sa daghang katuigan. Kadaghang wa mi mahibalo kon asa mangitag kuwarta para gasolina o pagkaon. Pero si Jehova kanunayng nagtagana kanamo. Wa mi mangundang. Gitagan-an mi kanunay sa among panginahanglan.” Nahinumdom si Lovenia nga sa didto sila sa Pensacola, Florida, may higayong gamay na kaayo silag kuwarta ug pagkaon. Pag-uli nila sa ilang trailer, nakita nila ang duha ka dagkong bag nga punog grocery ug may sulat, “Uban ang gugma, gikan sa Pensacola Company.” * Bahin sa daghang katuigan nga pagpayunir, si Lovenia miingon: “Dili gyod ta biyaan ni Jehova. Dili gyod niya pakyason kadtong mosalig niya.”
23. Unsay imong gibati sa kamatuoran sa Gingharian nga imong nakaplagan, ug unsay imong determinasyon?
23 Dili pareho ang panahong magamit nato sa pagsangyaw. Lainlain kitag kahimtang. Pero pribilehiyo natong tanan nga isangyaw ang maayong balita nga bug-os kalag. (Col. 3:23) Kay gipabilhan nato ang kamatuoran sa Gingharian nga atong nakaplagan, kita kinabubut-on ug madasigong mosakripisyo aron makaalagad kutob sa atong maarangan. Kana ba sab ang imong determinasyon?
24. Unsa ang usa sa dagkong kalamposan sa Gingharian niining kataposang mga adlaw?
24 Sa milabayng siglo, ang Hari nagtuman gyod sa iyang tagna sa Mateo 24:14. Ug gihimo niya kana nga walay pagpamugos. Human makabulag ang iyang mga sumusunod niining kalibotan nga kaugalingon ray gihunahuna, sila kinabubut-ong nagsangyaw. Ang ilang tibuok kalibotang pagsangyaw sa maayong balita maoy bahin sa ilhanan sa presensiya ni Jesus ingong magmamando sa Gingharian—ug usa sa dagkong kalamposan sa Gingharian niining kataposang mga adlaw.
^ par. 5 Diha sa Bibliya, ang yamog nalangkit sa kadagaya.—Gen. 27:28; Miq. 5:7.
^ par. 10 Ang pulyetong To Whom the Work Is Entrusted nag-ingon: “Ang buluhaton bahin sa The Golden Age maoy balaybalay nga kampanya dala ang mensahe sa gingharian. . . . Gawas pa sa pagkampanya, ang kopya sa The Golden Age ibilin sa tagbalay, mokuha mag subskripsiyon o dili.” Mga tuig human niadto, ang mga igsoon gidasig nga itanyag ang subskripsiyon sa The Golden Age ug sa The Watch Tower. Sugod sa Pebrero 1, 1940, ang katawhan ni Jehova gidasig nga ipanagtag ang mga magasin ug ireport kon pilay napahimutang.
^ par. 16 Niadto, ang mga ansiyano pilion sa kongregasyon pinaagig pagbotar. Busa ang kongregasyon mahimong dili mobotar niadtong supak sa pagsangyaw. Ang pag-usab niini ngadto sa teokratikanhong paagi sa pagtudlog mga ansiyano hisgotan sa Kapitulo 12.
^ par. 20 Gihisgotan ni Jesus ang susamang punto diha sa iyang ilustrasyon sa nagapanawng magpapatigayon, kinsa nangitag perlas nga bililhon kaayo. Dihang iya kining nakaplagan, iyang gibaligya ang tanang butang nga iyang nabatonan ug gipalit kini. (Mat. 13:45, 46) Ang duha ka ilustrasyon nagtudlo sab kanato nga kita makakat-on sa kamatuoran sa Gingharian sa lainlaing paagi. Dili tinuyo nga kini nakaplagan sa pipila; ang uban nangita gyod niini. Pero bisag lainlain ang paagi nga atong nakaplagan ang kamatuoran, kita andam mosakripisyo aron unahon ang Gingharian sa atong kinabuhi.
^ par. 22 Ang kongregasyon gitawag niadtog company.
Pagkat-og Dugang
Ikaw ba “Masiboton sa Maayong mga Buhat”?
Kining artikuloha maghisgot kon sa unsang paagi ang atong masibotong pagsangyaw ug maayong panggawi makadani sa mga tawo ngadto sa Diyos.
Pag-alagad Kang Jehova sa Dili Pa Moabot ang Malisod nga mga Adlaw
Unsang talagsaong mga kahigayonan ang bukas sa mga edaran aron mapalapad ang ilang ministeryo?


c: text/html

text:
History of the Church, Bolumen 1, Mga kapitulo 1 ngadto sa 5
Si Joseph Smith misulti sa iyang kagikanan, mga sakop sa banay, ug sa ilang unang mga pinuy-anan—Usa ka talagsaon nga kasibut kalabut sa relihiyon midagsang sa kasadpang New York—Siya nakahukom sa pagpangita sa kaalam ingon sa gisugyot ni Santiago—Ang Amahan ug ang Anak mitungha, ug si Joseph gitawag ngadto sa iyang mapanagnaon nga pagpangalagad. (Mga bersikulo 1–20.)
1 GUMIKAN sa daghan nga mga taho nga gipakaylap pinaagi sa dautan ug maliputon nga mga tawo, kalabut ngadto sa pagtubo ug pag-uswag sa ang Simbahan ni Jesukristo sa mga Santos sa Ulahing mga Adlaw, tanan diin gilaraw sa mga nagmugna diha niana aron sa pagbatok sa iyang kinaiya ingon nga usa ka Simbahan ug sa iyang pag-uswag sa kalibutan—Ako naaghat sa pagsulat niini nga kasaysayan, aron sa paghupay sa hunahuna sa katilingban, ug pagbutang sa tanan nga mga nagpakisayud mahitungod sa kamatuoran nga makahibalo sa tinuod nga mga hitabo, sumala sa ilang pagkahitabo, kalabut sa akong kaugalingon ug sa Simbahan, kutob sa mga kamatuoran nga akong gipanag-iya.
2 Niini nga kasaysayan ako mopadayag sa nagkalain-lain nga mga hitabo kalabut niini nga Simbahan, sa kamatuoran ug pagkamatarung, ingon nga sila nahitabo, o ingon nga sila sa pagkakaron ania, karon ingon nga [1838] ang ikawalo nga tuig sukad sa pagkatukod sa gihisgutan nga Simbahan.
3 Ako natawo sa tuig sa atong Ginoo usa ka libo walo ka gatus ug lima, sa ikakawhaan ug tulo nga adlaw sa Disyembre, sa lungsod sa Sharon, lalawigan sa Windsor, estado sa Vermont. Ang akong amahan, Joseph Smith, Sen., mibiya sa estado sa Vermont, ug mibalhin ngadto sa Palmyra, lalawigan sa Ontario (karon Wayne), diha sa estado sa New York, sa nagpanuigon pa ako og napulo ka tuig, o mga ingon niana. Mga upat ka tuig human ang akong amahan miabut sa Palmyra siya mibalhin uban sa iyang banay ngadto sa Manchester, sa mao gihapon nga lalawigan sa Ontario—
4 Ang iyang banay naglangkob og napulog usa ka mga kalag, sa ato pa, ang akong amahan, si Joseph Smith; ang akong inahan, si Lucy Smith (kansang ngalan, sa wala pa ang iyang kaminyoon, mao si Mack, ang anak nga babaye ni Solomon Mack); ang akong igsoon nga mga lalaki, si Alvin (kinsa namatay sa ika-19 sa Nobyembre, 1823, sa ika-26 nga tuig sa iyang panuigon), si Hyrum, ako, si Samuel Harrison, si William, si Don Carlos; ug ang akong igsoon nga mga babaye, si Sophronia, si Catherine, ug si Lucy.
5 Sa mga ikaduhang tuig human sa among pagbalhin ngadto sa Manchester, diha sa dapit nga among gipuy-an may talagsaon nga kasamok mahitungod sa relihiyon. Kini misugod sa mga Methodist, apan sa wala madugay nahimo nga kasagaran sa tanan nga mga relihiyon diha niana nga dapit. Sa pagkatinuod, ang tibuok nga distrito mao ra og natandog niini, ug daghan nga pundok sa mga katawhan nagkahiusa sa nagkalain-lain nga pundok sa mga relihiyon, nga nakahimo og dili gamay nga pagkalibug ug pagkabahin sa mga katawhan, ang uban nagsinggit, "Tan-aw, diri!" ug ang uban, "Tan-aw, didto!" Ang uban midapig sa tinuohan sa Methodist, ang uban sa mga Presbyterian, ug ang uban sa mga Baptist.
6 Kay, bisan pa sa dako kaayo nga gugma nga gipahayag sa mga kinabig ngadto sa nagkalain-lain nga mga tinuohan sa panahon sa ilang pagkakabig, ug ang dako nga kainit nga gipakita sa matag kaparian, kinsa mga makugihon sa pagbarug ug pagdasig niining talagsaon nga pagpakita sa pagbati sa relihiyon, aron ang tanan makabig, ingon nga sila nahimuot sa pagtawag niini, sa pag-awhag kanila sa pagpasakop sa bisan unsa nga tinuohan nga sila nahimuot—gani sa diha nga ang mga kinabig misugod sa pagkabahin-bahin, ang uban ngadto sa usa ka pundok ug ang uban ngadto sa lain, kini nakita nga kanang maayo nga pagbinatiay sa mga pari ug mga kinabig mga pakaaron-ingnon lamang ug dili tinud-anay; kay usa ka talan-awon sa dako nga kagubot ug mangil-ad nga pagbati ang mipuli;—pari nakig-away batok sa pari, ug kinabig batok sa kinabig; mao nga ang tanan nila nga maayo nga pagbinatiay sa usag usa, kon aduna man gani, nawala sa hingpit diha sa kagubot sa mga pulong ug sa bangga mahitungod sa mga opinyon.
7 Ako niini nga panahon nagpanuigon og napulo ug lima ka tuig. Ang banay sa akong amahan nakabig ngadto sa tinuohan sa Presbyterian, ug upat kanila nagpasakop niana nga simbahan, sa ato pa—ang akong inahan, si Lucy; akong igsoon nga mga lalaki nga si Hyrum ug si Samuel Harrison; ug ang akong igsoon nga babaye nga si Sophronia.
8 Niini nga panahon sa dako nga kasamok, ang akong hunahuna gitawag ngadto sa mahinungdanon nga pamalandong ug dako nga kabalisa; apan, bisan ang akong mga pagbati lawom ug sa kasagaran makatandog, sa gihapon ako nagpahilayo sa akong kaugalingon gikan niini nga mga pundok, bisan pa og ako mitambong sa ilang daghan nga mga tigum sa kasagaran kon ang panahon motugot. Sa paglabay sa panahon ang akong hunahuna ingon og mihilig ngadto sa tinuohan sa Methodist, ug ako mibati og gamay nga kadasig nga makighiusa uban kanila; apan hilabihan ang kalibug ug kagubot taliwala sa nagkalain-lain nga mga tinuohan, nga kini dili mahimo alang sa usa ka batan-on nga tawo nga sama kanako, nga walay kasinatian sa mga katawhan ug sa mga butang, aron pagkab-ut sa usa ka piho nga paghukom kinsa ang tinuod ug kinsa ang sayop.
9 Ang akong hunahuna usahay hilabihan sa kalibug, ang singgit ug kagubot hilabihan ug walay paghunong. Ang mga Presbyterian labaw nga nakahukom batok sa mga Baptist ug sa mga Methodist, ug migamit sa tanan nga mga gahum sa pangatarungan ug hiwi nga pangatarungan aron sa pagmatuod sa ilang mga sayop, o, sa kubos, aron lamang ang mga katawhan maghunahuna nga sila sayop. Sa lain nga bahin, ang mga Baptist ug ang mga Methodist sa ilang bahin naikag usab sa pagpaninguha sa pagtukod sa ilang kaugalingon nga tinuohan ug pagpanghimakak sa uban.
10 Diha sa taliwala niini nga gubat sa mga pulong ug kagubot sa mga opinyon, ako sa kanunay miingon sa akong kaugalingon: Unsa kaha ang buhaton? Kinsa sa tanan niini nga mga pundok ang tinuod; o, sila bang tanan mga sayop? Kon adunay usa kanila nga tinuod, hain niini, ug sa unsa nga paagi ako masayud niini
11 Samtang ako nanlimbasug ubos sa hilabihan nga kalisud tungod sa mga panagbangga niini nga mga nagkalain-lain nga pundok sa mga relihiyon, ako usa ka adlaw nagbasa sa Epistola ni Santiago, kapitulo uno ug ikalima nga bersikulo, nga nag-ingon: Kon hain kaninyo ang nagkulang sa kaalam, papangayoa siya sa Dios, nga naghatag sa tanan nga katawhan sa walay pagdumili, ug walay pagkasuko; ug kini ihatag ngadto kaniya.
12 Wala pay bisan unsa nga tudling sa kasulatan nga mituhop uban sa labaw nga gahum ngadto sa kasingkasing sa tawo kay sa nahimo niini nga panahon ngari kanako. Kini ingon og misulod uban sa makusog nga gahum ngadto sa matag tipik sa akong kasingkasing. Ako mipalandong niini pagbalik-balik, sa kasayuran nga kon adunay tawo nga nagkinahanglan og kaalam gikan sa Dios, ako mao; kay kon unsaon pagbuhat ako wala masayud, ug hangtud nga ako makaangkon og dugang pa nga kaalam nga labaw pa kay sa kaniadto nga ako aduna, niana nga panahon ako dili gayud masayud; kay ang mga magtutudlo sa relihiyon ug sa nagkalain-lain nga mga pundok misabut sa sama nga mga pulong sa kasulatan sa lain-lain nga paagi ngadto sa pagwagtang sa tanan nga pagsalig diha sa paghusay sa pangutana pinaagi sa pagdangop ngadto sa Biblia.
13 Sa kadugayan ako miabut sa paghukom nga ako kinahanglan nga magpabilin sa kangitngit ug sa kalibug, o ako kinahanglan mobuhat ingon sa gisugo ni Santiago, nga mao, ang pagpangutana sa Dios. Ako sa kadugayan miabut sa hugot nga tinguha sa "pagpangutana sa Dios," sa pagtuo nga kon siya mohatag og kaalam ngadto kanila nga nagkulang og kaalam, ug mohatag sa walay pagdumili, ug dili masuko, ako tingali mosulay.
14 Busa, pinasubay niini, sa akong hugot nga tinguha sa pagpangutana sa Dios, ako miadto sa kakahoyan aron sa paghimo sa pagsulay. Kini usa ka buntag sa usa ka matahum, maayo nga panahon, sayo sa tingpamulak sa usa ka libo walo ka gatus ug kawhaan. Kini mao ang una nga higayon sa akong kinabuhi nga ako mihimo sa ingon nga pagsulay, kay taliwala sa akong tanan nga mga kabalaka ako wala pa gayud makahimo sa pagsulay og pag-ampo sa kusog nga tingog.
15 Human ako moabut sa dapit diin ako naglaraw sa pag-adto, human ako makapaniid sa akong palibut, ug nakita ang akong kaugalingon nga nag-inusara, ako miluhod ug misugod sa pagtugyan sa mga tinguha sa akong kasingkasing ngadto sa Dios. Ako wala pa gani makasugod, sa ingon, sa kalit lamang ako gipugngan sa usa ka gahum nga sa hingpit mibuntog kanako ug adunay kahibulongan nga gahum ibabaw kanako nga mao ang mipugong sa akong dila aron ako dili makasulti. Bagâ nga kangitngit ang mialirong kanako, ug kini gipakaingon ko sa makadiyut ingon og ako gitakda ngadto sa kalit nga kalaglagan.
16 Apan, sa pagpanlimbasug sa akong tibuok nga mga gahum sa pagtawag sa Dios aron pagluwas kanako gikan sa gahum niini nga kaaway diin mibuntog kanako, ug niana nga higayon sa diha nga ako andam na sa pag-unlod ngadto sa pagkawalay paglaum ug pagtugyan sa akong kaugalingon ngadto sa kalaglagan—dili usa ka bunga sa hunahuna nga kadautan, apan ngadto sa gahum sa usa ka tinuod nga binuhat gikan sa dili makita nga kalibutan, kinsa nagbaton og ingon nga kahibulongan nga gahum nga ako sukad wala pa gayud makasinati diha ni bisan kinsa nga binuhat—ug dinhi niini nga higayon sa dako nga kahadlok, ako nakakita og usa ka dako nga gilis sa kahayag ibabaw gayud sa akong ulo, labaw sa kahayag sa adlaw, nga nag-anam og paubos hangtud kini midapat kanako.
17 Diha-diha nga kini mipakita ako nakakaplag sa akong kaugalingon nga giluwas gikan sa kaaway nga migapos kanako. Sa diha nga ang kahayag midapat kanako ako nakakita og duha ka Personahe, kansang kahayag ug himaya dili mahulagway, nagtindog ibabaw kanako diha sa kawanangan. Usa kanila misulti ngari kanako, nagtawag kanako sa akong ngalan, ug miingon, nagtudlo ngadto sa lain—Kini mao ang Akong Hinigugmang Anak. Paminaw Kaniya!
18 Ang akong tuyo sa pagpangutana sa Ginoo mao ang pagpakisayud hain sa tanan nga mga tinuohan ang tinuod, nga ako unta masayud asa ako magpasakop. Busa sa wala madugay, ako miandam sa akong kaugalingon, nga aron ako makasulti, nga ako nangutana sa mga Personahe kinsa nagbarug ibabaw kanako diha sa kahayag, hain sa tanan nga mga tinuohan ang tinuod (kay niini nga higayon kini wala gayud mosulod ngari sa akong kasingkasing nga ang tanan mga sayop)—ug asa ako kinahanglan magpasakop.
19 Ako gitubag nga ako kinahanglan dili gayud mopasakop bisan hain kanila, kay silang tanan mga sayop; ug ang Personahe kinsa nakigsulti kanako miingon nga ang ilang tanan nga mga tinuohan mga salawayon sa iyang panan-aw; nga kadtong tanan nga mga magtutudlo mga dautan; nga: "sila nagpaduol ngari kanako uban sa ilang mga ngabil, apan ang ilang mga kasingkasing layo gikan kanako, sila nagtudlo og mga doktrina nga mga sugo sa mga tawo, nga may hulagway sa pagkadiosnon, apan sila nanghimakak sa gahum niana."
20 Siya miusab pagdili kanako sa pagpasakop sa bisan hain kanila; ug daghan pa nga mga butang nga siya misulti ngari kanako, diin ako dili makasulat niini nga panahon. Sa diha nga ako nahibalik sa akong kaugalingon pag-usab, ako nakakaplag sa akong kaugalingon nga naghigda, nagtan-aw ngadto sa langit. Sa diha nga ang kahayag nawala, ako walay kusog; apan sa wala madugay naulian og gamay, ako mipauli. Ug samtang ako nagsandig sa may halingan sa kalayo, ang akong inahan nangutana unsa ang nahitabo. Ako mitubag, "Ayaw og kabalaka, maayo ang tanan—Ako maayo man." Unya ako miingon ngadto sa akong inahan, "ako nakahibalo sa akong kaugalingon nga ang Presbyterian dili tinuod." Kini ingon og ang kaaway nakamatngon, sa sayo kaayo nga panahon sa akong kinabuhi, nga ako gitagana aron pagmatuod nga usa ka tigsamok-samok ug usa ka tighasol-hasol sa iyang gingharian; labut pa ngano nga ang mga gahum sa kangitngit nagkahiusa batok kanako? Ngano nga ang pagbatok ug pagpanggukod mitungha batok kanako, bisan sa akong pagkabatan-on?
Ang uban nga mga tigsangyaw ug uban nga mga magtutudlo sa relihiyon misalikway sa asoy sa Unang Panan-awon—Pagpanggukod gihan-ok diha ni Joseph Smith—Siya nagpamatuod sa ka tinuod sa panan-awon. (Mga bersikulo 21–26).
21 Pipila ka mga adlaw human niini nga panan-awon, ako nakahigayon sa pagpakig-uban sa usa sa mga tigsangyaw sa Methodist, kinsa hilabihan ka madasigon sa nahisgutan nga mga pag-ukay sa relihiyon; ug, nakigsulti uban kaniya sa hilisgutan sa relihiyon, ako nakahigayon sa paghatag kaniya og asoy sa panan-awon nga ako nakakita. Ako nahibulong kaayo sa iyang mga lihok; dili lamang nga wala niya hatagi og gibug-aton ang akong gipamulong, apan sa dako nga pagtamay, nag-ingon, kining tanan gikan sa yawa, nga wala na kuno kanang mga butang sama sa mga panan-awon o mga pagpadayag niini nga mga adlaw; nga kana nga mga butang mihunong na uban sa mga apostoles, ug nga wala na gayud bisan unsa pa niana kanila.
22 Ako sa wala madugay nakahibalo, bisan pa niana, nga ang akong pag-asoy sa sugilanon nakapaukay og hilabihan nga pagyubit batok kanako taliwala sa mga magtutudlo sa relihiyon, ug mao kini ang hinungdan sa dako nga pagpanggukod, diin mipadayon sa pagdaghan; ug bisan ako usa ka bata nga wala mailhi, mga napulo ug upat o napulo ug lima ka tuig lamang ang panuigon, ug ang akong mga kahigayunan sa kinabuhi ingon sa usa ka bata nga dili inila dinhi sa kalibutan, apan mga tawo nga halangdon nakamatikod aron sa pag-ukay sa hunahuna sa katawhan batok kanako, ug naghimo og mapait nga pagpanggukod; ug mao kini ang nagpasulabi diha sa tanan nga mga tinuohan—ang tanan nagkahiusa sa paggukod kanako.
23 Kini mao ang nakaingon sa akong lawom nga pagpamalandong, ug sa kanunay sukad pa, kahibulongan nga ang usa ka wala mailhi nga bata nga lalaki, nga labaw lamang og diyutay sa napulo ug upat ka tuig ang panuigon, ug usa, usab, kansang kapalaran mao ang pagpangita sa mga ginagmay nga kabuhian pinaagi sa iyang inadlaw nga pagtrabaho, gihunahuna nga usa ka tawo nga may igo nga kadungganan sa pagdani sa pagtagad sa mga halangdon ug labi nga inila nga mga relihiyon niini nga panahon, ug sa paagi nga nakapaturok kanila ug espiritu sa labing mapait nga pagpanggukod ug pagbiay-biay. Apan kahibulongan o dili, mao kini, ug kini kanunay naghatag og hilabihan nga kasakit sa akong kaugalingon.
24 Bisan pa niana, kini tinuod nga ako nakakita og usa ka panan-awon. Ako naghunahuna, nga ako mibati sama ni Pablo, sa iyang paghimo sa iyang panalipod sa atubangan ni Hari Agripa, ug misaysay sa hitabo sa panan-awon nga iyang nakita sa diha nga siya nakakita og usa ka kahayag, ug nakadungog og usa ka tingog; apan sa gihapon dihay pipila lamang nga mituo kaniya; ang uban miingon nga siya bakakon, ang uban miingon nga siya buang; ug siya gitamay ug gibiay-biay. Apan kining tanan wala makaguba sa ka tinuod sa iyang nakita. Siya nakakita og usa ka panan-awon, siya nasayud nga siya nakakita, ug ang tanan nga panggukod ubos sa langit dili makausab niini; ug bisan pa nga sila mogukod kaniya hangtud ngadto sa kamatayon, apan siya nasayud, ug masayud hangtud sa katapusan sa iyang pagginhawa, nga siya nakakita og usa ka kahayag ug nakadungog og usa ka tingog nga nagsulti ngadto kaniya, ug ang tibuok kalibutan dili makapausab sa iyang hunahuna o pagtuo.
25 Sama usab kanako. Ako sa tinuod nakakita og usa ka kahayag, ug sa taliwala niana nga kahayag ako nakakita sa duha ka mga Personahe, ug sila sa kamatuoran namulong ngari kanako; ug bisan pa ako gikasilagan ug gigukod sa pag-ingon nga ako nakakita og usa ka panan-awon, apan kini tinuod; ug samtang sila naggukod kanako, nagbiay-biay kanako, ug namulong sa tanan nga matang sa dautan batok kanako sa bakak tungod sa pag-ingon, ako gitultulan sa pag-ingon sa akong kasingkasing: Ngano nga gigukod ako sa pagsulti sa kamatuoran? Ako tinuod gayud nga nakakita og usa ka panan-awon; ug kinsa ako nga makaharong sa Dios, o ngano nga ang kalibutan naglaraw sa paghimo kanako nga molimud kon unsa ang akong tinuod nga nakita? Kay ako nakakita og usa ka panan-awon; ako nasayud niini, ug ako nasayud nga ang Dios nasayud niini, ug ako dili makalimud niini, ni ako mangahas sa pagbuhat niini; gani ako nasayud nga ang pagbuhat sa ingon ako makasala sa Dios ug mahimutang ubos sa kalaglagan.
26 Ako nakakab-ut karon sa katagbawan sa akong hunahuna kon ang tinuohan sa kalibutan ang hisgutan—nga kini dili akong katungdanan ang pagpasakop bisan hain kanila, apan nga ako magpadayon sa ingon hangtud ako pagamandoan. Ako nakakaplag nga ang pagpamatuod ni Santiago tinuod—nga ang tawo kinsa kulang sa kaalam mahimo nga mangayo sa Dios, ug makaangkon, ug dili kasuk-an.
Si Moroni nagpakita ngadto ni Joseph Smith—Ang ngalan ni Joseph mailhan alang sa maayo ug sa dautan diha sa tanan nga mga nasud—Si Moroni misulti kaniya sa Basahon ni Mormon ug sa umaabut nga mga paghukom sa Ginoo ug mikutlo og daghan nga mga kasulatan—Ang dapit nga gitagoan sa bulawan nga mga palid gipadayag—Si Moroni nagpadayon sa pagtudlo sa Propeta (Mga bersikulo 27–54)
27 Nagpadayon ako sa akong naandan nga kalihokan sa kinabuhi hangtud sa ikakawhaan ug usa sa Septyembre, usa ka libo walo ka gatus ug kawhaan ug tulo, sa tanan nga panahon nag-antus sa hilabihan nga pagpanggukod diha sa mga kamot sa tanan nga matang sa mga tawo, relihiyoso ug dili relihiyoso, tungod kay ako mipadayon sa pagmatuod nga ako nakakita og usa ka panan-awon.
28 Niana nga panahon nga milabay taliwala sa panahon nga ako nakakita ug panan-awon ug sa tuig usa ka libo walo ka gatus ug kawhaan ug tulo—nga gipahimangnoan na sa dili pagpasakop sa bisan unsa nga pundok sa mga tinuohan niana nga panahon, ug tungod sa kabatan-on, ug gigukod niadto kinsa akong mga higala ug unta angay mohatag kanako og mabination nga pagtagad, ug kon sila mituo nga ako nalingla ug naninguha unta sa maayo ug mahigugmaon nga paagi aron sa pagbawi kanako—ako ubos ngadto sa tanan nga mga matang sa pagsulay; ug, nakig-uban sa tanan nga matang sa katilingban, ako nahulog ngadto sa daghan nga walay hinungdan nga mga kasaypanan, ug nagpakita sa kahuyang sa kabatan-on, ug kahilayan sa tawhanon nga kinaiya; diin, ako masulub-on nga moingon, mitukmod kanako ngadto sa nagkalain-lain nga pagsulay, nga dili madawat sa panan-aw sa Dios. Sa paghimo niini nga pagkumpisal, walay usa nga angay maghunahuna nga ako nasayop sa usa ka dako o bug-at nga mga sala. Ang kabubut-on sa paghimo niini wala gayud sa akong kinaiya. Apan ako sad-an sa kakulang og kaugdang, ug usahay sa pakigtipon sa mga pundok nga naghudyaka, ug uban pa; dili bagay niana nga kinaiya diin angay nga huptan sa usa kinsa gitawag sa Dios ingon kanako. Apan kini ingon nga dili kahibulongan kaayo ngadto ni bisan kinsa nga nahinumdom sa akong kabatan-on, ug nakasinati sa akong pagkagaan og buot.
29 Agi og sangputanan niini nga mga butang, ako sa kanunay mibati og panghimaraut sa akong kahuyang ug mga kasaypanan; sa diha, sa gabii sa nahisgutan nga kawhaan ug usa sa Septyembre, human ako mopahulay sa akong higdaanan niana nga gabii, ako midala sa akong kaugalingon ngadto sa pag-ampo ug pangamuyo sa Makagagahum nga Dios alang sa kapasayloan sa akong tanan nga mga sala ug kahilayan, ug usab aron ipadayag ngari kanako, aron ako makahibalo sa akong kahimtang sa iyang atubangan; kay ako adunay hingpit nga pagsalig nga makabaton og balaan nga pagpadayag, ingon sa ako nang nabuhat.
30 Samtang ako diha sa pagtawag sa Dios, ako nakamatikod nga usa ka kahayag mitungha sa akong lawak, nga nagkadugang hangtud ang kahayag sa sulod sama na sa udtong-tutok, sa diha nga kalit usa ka personahe mitungha sa kiliran sa akong higdaanan, nagbarug sa hangin, kay ang iyang mga tiil wala magtugkad sa salog.
31 Siya nagsul-ob og luag nga saput nga may talagsaon nga kaputi. Kini usa ka kaputi nga labaw sa bisan unsa nga yutan-on nga ako nakakita; ni ako motuo nga adunay bisan unsa nga yutan-on nga butang nga mahimo nga ipakita sa hilabihan nga kaputi ug kahayag. Hukas ang iyang mga kamot, ang iyang mga bukton usab, sa ibabaw og diyutay sa mga pulso; ingon, usab, ang iyang mga tiil walay gisul-ob, ingon sa iyang mga bitiis, ibabaw og diyutay sa mga tikod. Ang iyang ulo ug liog walay gitabon usab. Ako nakamatikod nga siya walay lain nga gisul-ob gawas sa kupo, kay kini bukas, nga sa ingon ako makakita ngadto sa iyang dughan.
32 Dili lamang ang iyang kupo hilabihan sa kaputi, apan ang iyang tibuok nga pagkatawo mahimayaon nga lisud ihulagway, ug ang iyang pamayhon sa pagkatinuod ingon sa kilat. Ang lawak hilabihan ka hayag, apan dili kaayo sanag ang palibut sa tawo. Sa una kong pagkakita kaniya ako nahadlok, apan nawala dayon kanako ang kahadlok.
33 Siya misangpit sa akong ngalan, ug miingon ngari kanako nga siya usa ka sinugo nga gipadala gikan sa atubangan sa Dios ngari kanako, ug nga ang iyang ngalan mao si Moroni; nga ang Dios adunay ipabuhat kanako; ug nga ang akong ngalan pagagamiton alang sa maayo ug sa dautan diha sa tanan nga mga kanasuran, mga kaliwatan, ug mga pinulongan, o nga kini pagalitukon sa maayo ug sa dautan taliwala sa tanan nga mga katawhan.
34 Siya miingon nga adunay usa ka basahon nga gitagoan, gisulat sa bulawan nga mga palid, naghatag og asoy sa kaagi sa unang mga lumulupyo niining dako nga kayutaan, ug ang tinubdan sa ilang kagikan. Siya usab miingon nga ang kahingpitan sa walay katapusan nga Ebanghelyo anaa niini, ingon nga gitugyan sa Manluluwas ngadto sa karaan nga mga lumulupyo.
35 Usab, adunay duha ka mga bato nga anaa sa bayanan nga plata—ug kini nga mga bato, gitaod sa taming, naglangkob sa gitawag nga Urim ug Thummim—gitago uban sa mga palid; ug ang pagbaton ug paggamit niini nga mga bato mao ang naghatag og gahum sa mga "manalagna" sa karaan nga panahon; ug nga ang Dios ang nag-andam kanila alang sa katuyoan sa paghubad sa basahon.
36 Human ikasulti kanako kini nga mga butang, siya misugod pagkutlo sa mga panagna sa Daang Tugon. Siya una nga mikutlo kabahin sa ikatulo nga kapitulo sa Malaquias; ug siya mikutlo usab sa ikaupat o katapusan nga kapitulo sa mao gihapon nga panagna, bisan og adunay gamay nga kausaban kon kini basahon sa atong mga Biblia. Kay sa mokutlo sa unang bersikulo ingon sa mabasa sa atong mga basahon, siya mikutlo sa ingon:
37 Ug tan-awa, ang adlaw moabut nga mosunog sama sa usa ka hudno, ug ang tanan nga mapahitas-on, oo, ug ang tanan nga nagbuhat og dautan pagasunugon sama sa dagami; kay sila nga moabut mosunog kanila, miingon ang Ginoo sa mga Panon, nga walay ibilin kanila ni gamot o sanga.
38 Ug usab, siya mikutlo sa ikalima nga bersikulo nga nag-ingon: Tan-awa, Ako mopadayag nganha kaninyo sa Pagkapari, pinaagi sa kamot ni Elijah ang propeta, sa dili pa moabut ang mahinungdanon ug makalilisang nga adlaw sa Ginoo.
39 Siya usab mikutlo sa sunod nga bersikulo nga may kalainan: Ug siya motanom sa mga kasingkasing sa mga anak sa mga saad nga gihimo ngadto sa mga amahan, ug ang mga kasingkasing sa mga anak mobati ngadto sa ilang mga amahan. Kon dili pa ingon niini, ang tibuok kalibutan pagalaglagon sa hingpit sa iyang pag-abut.
40 Dugang pa niini, siya mikutlo sa ikanapulo ug usa nga kapitulo sa Isaias, nag-ingon nga kini hapit na matuman. Siya usab mikutlo sa ikatulo nga kapitulo sa Mga Buhat, kawhaan ug duha ug kawhaan ug tulo nga mga bersikulo, tukma sa ilang pagkahan-ay sa atong Bag-ong Tugon. Siya miingon nga ang propeta mao si Kristo; apan ang adlaw wala pa moabut nga "sila nga dili maminaw sa iyang tingog isalikway gikan sa taliwala sa mga katawhan," apan sa dili madugay moabut.
41 Siya usab mikutlo sa ikaduha nga kapitulo sa Joel, gikan sa ikakawhaan ug walo nga bersikulo ngadto sa katapusan. Siya usab miingon nga kini wala pa matuman, apan hapit na mahitabo. Ug siya midugang pagsulti nga ang kahingpitan sa mga Hentil hapit na moabut. Siya mikutlo og daghan pang uban nga mga hitabo sa kasulatan, ug mihatag og daghan nga mga pagpasabut nga dili pa kahisgutan dinhi.
42 Ug usab, siya misulti kanako, nga kon ako makakuha na sa mga palid nga iyang gihisgutan—kay ang panahon nga sila pagakuhaon wala pa moabut—ako dili gayud mopakita kanila ngadto ni bisan kinsa nga tawo, ni ang taming uban sa Urim ug Thummim; ngadto lamang kanila kinsa ako pagamandoan sa pagpakita niini; kay kon ako mobuhat ako pagalaglagon. Samtang siya nakigsulti kanako mahitungod sa mga palid, ang panan-awon nabuksan ngadto sa akong hunahuna nga ako nakakita sa dapit diin gitago ang mga palid, ug nga tin-aw ug tataw kaayo nga ako nakaila sa dapit pag-usab sa diha nga ako miadto niini.
43 Human niini nga pakigsulti, ako nakakita sa kahayag sa akong lawak nga nagsugod dayon pagtigum libut sa lawas sa tawo nga nakigsulti kanako, ug kini mipadayon hangtud ang lawak mibalik pag-usab og kangitngit, gawas lamang diha sa naglibut kaniya; sa diha nga, sa kalit lamang ako nakakita, ingon sa gihapon, usa ka hayag nga agianan paingon sa langit, ug siya misaka hangtud nga nawala, ug ang lawak nahibalik sa unang kahimtang sa wala pa kining langitnon nga kahayag magpakita.
44 Ako naghigda nga naghunahuna sa pagkatalagsaon sa talan-awon, ug sa hilabihan nga katingala sa gisulti kanako sa kahibulongan nga sinugo; sa diha nga, taliwala sa akong pagpamalandong, sa kalit lamang ako nakamatikod nga nagsugod na usab og kahayag ang akong lawak, ug sa kalit, ingon sa gihapon, ang mao nga langitnon nga sinugo diha na usab sa kiliran sa akong higdaanan.
45 Siya misugod, ug misaysay pag-usab sa mao gihapon nga mga butang diin siya mihimo sa iyang unang pagduaw, nga walay bisan gamay nga kausaban, nga sa pagkahuman, siya mipahibalo kanako mahitungod sa mabug-at nga mga paghukom nga moabut sa ibabaw sa kalibutan, uban ang dako nga kaawaaw pinaagi sa gutom, espada, ug sakit; ug nga kini nga mga mabug-at nga mga paghukom moabut sa kalibutan niini nga kaliwatan. Human sa iyang pagsaysay niini nga mga butang siya misaka na usab sama sa iyang unang gihimo.
46 Niini nga higayon, lawom kaayo ang nahipatik sa akong kaisipan, nga ang katulugon mibiya sa akong mga mata, ug ako mihigda nga gidaug sa kahibulong sa akong nakita ug nabati. Apan unsa ang akong katingala nga nagpakita na usab ang mao nga sinugo diha sa kiliran sa akong higdaanan, ug nakadungog kaniya nga misaysay o mibalik pag-usab sa pagsaysay ngari kanako sa mao gihapon nga mga butang ingon sa nangagi; ug midugang og usa ka pagpasidaan ngari kanako, nga si Satanas mosulay sa pagtintal kanako (mahitungod sa kabus nga kahimtang sa banay sa akong amahan), sa pagkuha sa mga palid sa tuyo nga magpadato. Kini siya midili kanako, nag-ingon nga ako kinahanglan gayud nga walay lain nga tumong sa pagkuha sa mga palid gawas sa paghimaya sa Dios, ug kinahanglan dili gayud magpaimpluwensya sa bisan unsa nga katuyoan nga walay labut sa pagpalambo sa iyang gingharian; kon dili, ako dili makakuha kanila.
47 Human niini nga ikatulo nga pagduaw, siya misaka na usab paingon sa langit sama sa una, ug ako nagpabilin pag-usab sa pagpamalandong sa pagkakatingalahan niini nga akong nasinati; sa diha nga sa kalit lamang human ang langitnon nga sinugo mibiya kanako sa ikatulo nga higayon, mituktugaok ang manok, ug ako nakamatikod nga ang kabuntagon nagsingabut, sa ingon niana ang among panagsultihanay milungtad sa tibuok gabii.
48 Ako sa walay langan mibangon gikan sa akong higdaanan, ug, sama sa naandan, mipaingon sa kinahanglanon nga mga buluhaton sa matag adlaw; apan, sa pagsulay sa pagtrabaho sama sa naandan, ako nakamatikod nga nawad-an ako sa kusog ug dili makahimo sa mga buluhaton. Ang akong amahan kinsa nagtrabaho uban kanako, nakamatikod nga adunay nakasamok kanako ug misulti kanako sa pagpauli sa balay. Ako misugod uban sa tuyo sa pagpauli sa balay; apan, sa pagsulay sa paglatas sa koral gikan sa umahan diin kami nahimutang, ako nawad-an sa umoy, ug ako natumba sa yuta, ug sa mubo nga higayon nawad-an sa panimuot.
49 Ang unang butang nga akong mahinumduman mao ang usa ka tingog nga nakigsulti kanako, nagsangpit sa akong ngalan. Ako mihangad, ug nakita ang mao gihapon nga sinugo nga nagbarug dapit sa akong ulohan, gilibutan sa kahayag sama sa una. Unya siya mibalik na usab sa pagsaysay sa tanan nga siya misulti kanako sa miagi nga gabii, ug mimando kanako sa pag-adto ngadto sa akong amahan ug pagsulti kaniya bahin sa panan-awon ug sa mga sugo diin ako nakadawat.
50 Ako mituman; ako mibalik ngadto sa akong amahan nga didto pa sa umahan, ug misaysay sa tibuok nga nahitabo ngadto kaniya. Siya mitubag kanako nga kini gikan sa Dios, ug misulti kanako sa pagpadayon ug sa pagbuhat sumala sa gimando sa sinugo. Ako mibiya sa umahan, ug mipaingon sa dapit diin gisulti sa sinugo kanako nga gitagoan sa mga palid, ug tungod sa katin-aw sa panan-awon nga akong nakita mahitungod niini, ako nakaila sa dapit diha-diha sa akong pag-abut didto.
51 Duol sa balangay sa Manchester, lalawigan sa Ontario, New York, nagbarug ang usa ka bungtod nga may igo nga gidak-on, ug mao ang kinahabugan sa kasilinganan. Sa kasadpan nga bahin sa mao nga bungtod, sa dili kaayo layo sa ibabaw, ilawom sa usa ka bato nga may igo nga gidak-on, diha ang mga palid, nga gisulod sa usa ka bato nga kahon. Kini nga bato bagâ ug nagkalingin sa taliwala sa may ibabaw nga bahin, ug nagkanipis paingon sa mga ngilit, nga sa ingon ang tungâ nga bahin makita sa ibabaw sa yuta, apan ang mga ngilit palibut niini natabunan sa yuta.
52 Human makabkab ang yuta, ako nagkuha og ikaligwat, diin ako mipahimutang niini sa ilawom sa kilid sa bato, ug sa gamay lamang nga kusog mialsa niini. Ako mitan-aw, ug diha gayud ako nakakita sa mga palid, sa Urim ug Thummim, ug sa taming, sama sa gipamulong sa sinugo. Ang kahon nga gisudlan niini gihimo sa tinumpi nga gagmay nga mga bato ug gibulitan sa usa ka matang sa semento. Ang ilawom sa kahon gisalugan og duha ka bato nga gibabag ug mao ang gipatungan sa mga palid ug sa uban nga mga butang.
53 Ako misulay sa pagkuha kanila, apan gidid-an sa sinugo, ug gisultihan pag-usab nga ang panahon sa paghabwa kanila wala pa moabut, ug dili gayud, hangtud ang tagal nga upat ka tuig moabut; apan siya misulti kanako nga ako kinahanglan moanhi sa mao nga dapit tukma sa usa ka tuig gikan niadto nga panahon, ug nga siya diha makigkita kanako, ug nga ako magpadayon sa pagbuhat niini hangtud nga ang higayon moabut sa pagkuha sa mga palid.
54 Tungod niana, sumala sa gisugo kanako, ako miadto matag katapusan sa tuig, ug sa matag higayon ako nakakita sa mao gihapon nga sinugo didto, ug nakadawat ug pahimangno ug kaalam gikan kaniya sa matag higayon sa among pagpanagsultihanay mahitungod sa pagabuhaton sa Ginoo, unsaon ug sa unsa nga paagi ang pagdumala sa iyang gingharian sa katapusan nga mga adlaw.
Si Joseph Smith nakigminyo ni Emma Hale—siya midawat sa bulawan nga mga palid gikan ni Moroni ug mihubad sa uban nga mga sinulat—Si Martin Harris nagpakita sa mga sinulat ug hinubad ngadto ni G. Charles Anthon, kinsa miingon, "Ako dili makabasa sa usa ka sinilyohan nga basahon." (Mga bersikulo 55–65.)
55 Kay ang pagkabutang sa akong amahan kabahin sa kalibutanon nga mga panginahanglan kulang kaayo, napugos kami sa pagtrabaho, nagpasuhol sa inadlaw nga buluhaton, kon kami makahigayon. Usahay kami anaa ra sa panimalay, usahay sa lain nga dapit, ug pinaagi sa kanunay nga pagtrabaho nakabaton og hamugaway nga panginabuhi.
56 Sa tuig 1823 ang banay sa akong amahan nakasugat og dako nga kasakit sa kamatayon sa akong magulang nga lalaki, si Alvin. Sa buwan sa Oktubre, 1825, ako gisuholan sa usa ka tigulang nga maayo nga tawo nga ginganlan og Josiah Stoal, kinsa nagpuyo sa lalawigan sa Chenango, Estado sa New York. Siya nakadungog sa usa ka mina sa pilak nga giablihan sa mga Espanyol sa Harmony, lalawigan sa Susquehanna, Estado sa Pennsylvania; ug sa wala pa ako magpasuhol kaniya, nagkalot, aron, kon mahimo, makakaplag sa mina. Human ako moadto aron motipon kaniya, siya midala kanako, uban sa iyang mga katabang, aron pagkalot sa mina sa pilak, diin ako mipadayon sa pagtrabaho sulod sa usa ka bulan, nga walay kalampusan sa among paningkamot, ug sa katapusan ako misugyot sa tigulang nga maayo nga tawo sa paghunong sa pagkalot human niini. Sukad niadto mitunga ang nagpasulabi nga sugilanon nga ako usa ka tigkalot og salapi.
57 Niini nga panahon nga ako nagtrabaho, ako gipapuyo uban kang G. Isaac Hale niana nga dapit; didto ko unang nakita ang akong asawa (iyang anak nga babaye), Emma Hale. Sa ika-18 sa Enero 1827, kami gikasal, samtang ako nagtrabaho pa ubos kang G. Stoal.
58 Tungod sa akong pagpadayon og pagpahayag nga ako nakakita og usa ka panan-awon, ang pagpanggukod misunod gihapon kanako, ug ang banay sa amahan sa akong asawa misupak gayud sa among pagminyo. Ako nahimo, tungod niana, ubos sa panginahanglan sa pagdala kaniya sa lain nga dapit; busa kami nanglakaw ug naminyo sa balay ni Squire Tarbill, sa habagatan nga Bainbridge, lalawigan sa Chenango, New York. Pagkahuman gayud sa among kaminyoon, ako mibiya ni G. Stoal, ug miadto sa akong amahan, ug nag-uma uban kaniya niana nga panahon.
59 Sa kapulihay miabut ang panahon sa pagkuha sa mga palid, sa Urim ug Thummim, ug sa taming. Sa ikakawhaan ug duha ka adlaw sa Septyembre, usa ka libo walo ka gatus ug kawhaan ug pito, human milabay ang lain nga tuig sa akong pagduaw sa dapit diin gitago ang mga palid, ang mao gihapon nga langitnon nga sinugo mitugyan kanila kanako ngari uban niini nga panugon: nga ako kinahanglan ang manubag kanila; nga kon ako motugot kanila nga mawala tungod sa walay pagtagad, o pinaagi sa akong bisan unsa nga pagpasagad, ako pagalaglagon; apan kon ako mogamit sa akong tanan nga mga panlimbasug sa pag-amping kanila, hangtud nga siya, ang sinugo, mobawi kanila, sila pagapanalipdan.
60 Ako sa wala madugay nakahibalo sa katarungan ngano nga nakadawat sa mahigpit nga pahimangno sa pag-amping kanila, ug ngano nga miingon ang sinugo nga kon ako makahuman sa gipabuhat kanako, siya mobawi kanila. Kay sa wala madugay nga kini nahibaloan nga ako nagbaton kanila, nga ang labing pinugsanay nga tinguha gigamit aron sa pagkuha kanila gikan kanako. Matag paagi nga nahunahunaan gigamit sa mao nga katuyoan. Ang pagpanggukod nag-anam kapait ug nagkagrabe kay sa kaniadto, ug ang pundok sa katawhan nagtukaw kanunay sa pagkuha kanila gikan kanako kon mahimo. Apan pinaagi sa kaalam sa Dios, nagpabilin sila nga luwas diha sa akong mga kamot, hangtud ako nakatapos unsa ang gikinahanglan gikan sa akong mga kamot. Kanus-a, sumala sa gikasabutan, ang sinugo mibawi kanila, ako mitugyan kanila ngadto kaniya; ug anaa na sila kaniya hangtud niini nga adlaw, ikaduha nga adlaw sa Mayo, usa ka libo walo ka gatus ug katloan ug walo.
61 Ang kasamok, hinoon, mipadayon pa, ug ang hungihong uban sa kaliboan nga mga dila sa kanunay gipahigayon sa pagsabwag sa mga bakak kabahin sa banay sa akong amahan, ug mahitungod sa akong kaugalingon. Ug kon ako ang pasultihon sa ikakaliboan nga bahin kanila, kini makapuno og mga bolumen. Ang pagpanggukod, hinoon, dili na maantus ug diha ako ubos sa tinguha sa pagbiya sa Manchester, ug kuyog sa akong asawa mipaingon ngadto sa lalawigan sa Susquehanna, sa Estado sa Pennsylvania. Samtang ako nangandam alang sa pagbiya—tungod sa kawad-on, ug sa pagpanggukod nga bug-at kaayo ngari diri kanamo kami wala nay kapaingnan—sa taliwala sa among mga kalisdanan nakakita kami og maayo nga tawo nga ginganlan og Martin Harris, kinsa miduol ug mipahulam kanamo og kalim-an ka dolyar aron sa pagtabang kanamo sa among panaw. Si G. Harris usa ka lumulupyo sa lungsod sa Palmyra, lalawigan sa Wayne, diha sa Estado sa New York, ug usa ka dungganan nga mag-uuma.
62 Pinaagi sa untop nga panabang ako nakaabut sa dapit nga akong adtoan sa Pennsylvania; ug diha-diha sa akong pag-abut ako misugod sa pagkopya sa mga sinulat gikan sa mga palid. Ako mikopya og ubay-ubay nga gidaghanon kanila, ug pinaagi sa Urim ug Thummim ako mihubad sa uban kanila, diin akong gibuhat taliwala sa panahon sa akong pag-abut sa balay sa amahan sa akong asawa, sa bulan sa Disyembre, ug sa Pebrero nga misunod.
63 Diha sa bulan sa Pebrero, ang nahisgutan nga G. Martin Harris mianha sa among dapit, mikuha sa mga sinulat nga ako mikopya gikan sa mga palid, ug midala niini ngadto sa dakbayan sa New York. Kon unsay nahitabo mahitungod kaniya ug sa mga sinulat, ako motugyan ngadto sa iyang kaugalingon nga asoy, ingon sa iyang pagsaysay kanila ngari kanako human sa iyang pagbalik, nga mao ang mga mosunod:
64 "Ako miadto sa dakbayan sa New York, ug mipakita sa mga titik nga gihubad uban sa mga paghubad niini, ngadto ni Magtutudlo Charles Anthon, usa ka maayo nga tawo nga dungganan tungod sa iyang nakab-ut nga kabatid sa pagsulat. Si Magtutudlo Charles Anthon miingon nga ang kahubaran husto, labaw pa kay sa bisan unsa nga siya sukad nakakita nga hinubad gikan sa Ehiptohanon. Ug dayon ako mipakita kaniya niadto nga wala pa mahubad, ug siya miingon nga sila mga sinulat nga Ehiptohanon, Chaldaic, Asiriac, ug Arabic; ug siya miingon nga sila mga tinuod nga sinulat. Siya mihatag kanako og usa ka sertipiko, nagmatuod ngadto sa katawhan sa Palmyra nga sila mga tinuod nga sinulat, ug nga ang pagkahubad kanila ingon sa pagkahubad husto usab. Ako midawat sa sertipiko ug misulod niini sa akong bulsa, ug sa diha nga mobiya na ako sa balay, ako gitawag pagbalik ni G. Anthon, ug nangutana kanako giunsa niining batan-on nga lalaki pagkahibalo nga adunay mga palid nga bulawan sa dapit diin kini iyang nakita. Ako mitubag nga usa ka anghel sa Dios ang mipadayag niini ngadto kaniya."
65 "Dayon siya miingon ngari kanako, 'Pakit-a ako niana nga sertipiko.' Ako mikuha niini sa akong bulsa ug mihatag niini ngadto kaniya, sa pagdawat niya niini siya migisi-gisi niini, nag-ingon nga wala na kanang mga butanga karon sama sa pangalagad sa mga anghel ug kon ako modala sa mga palid ngadto kaniya siya mohubad niini. Ako misulti kaniya nga adunay mga bahin sa mga palid nga gisilyohan, ug nga ako gidid-an sa pagdala kanila. Siya mitubag, 'Ako dili makabasa og usa ka sinilyohan nga basahon.' Ako mibiya kaniya ug mipaingon ngadto ni Dr. Mithchell, kinsa midason sa unsa ang gisulti ni Magtutudlo Anthon nga may kalabutan sa mga sinulat ug sa mga hinubad."
Si Oliver Cowdery nag-alagad ingon nga usa ka tigsulat sa paghubad sa Basahon ni Mormon—Si Joseph ug si Oliver nakadawat sa Aaronic nga Pagkapari gikan ni Juan Bautista—Sila gibunyagan, gi-orden, ug midawat sa espiritu sa pagpanagna. (Mga bersikulo 66–75.)
66 Sa ika-5 nga adlaw sa Abril 1829, miabut si Oliver Cowdery sa akong balay, hangtud niana nga panahon ako wala pa gayud makakita kaniya. Siya miingon kanako nga siya nagtudlo sa tulunghaan sa kasilinganan diin ang akong amahan nagpuyo, ug ang akong amahan ingon nga usa sa mga tinun-an diha, siya mipuyo sa mubo nga panahon sa iyang balay, ug samtang didto siya ang banay miasoy sa mga hitabo sa akong pagkadawat sa mga palid, ug tungod niana siya mianhi aron magpakisayud bahin kanako.
67 Duha ka adlaw human sa pag-abut ni G. Cowdery (kini ika-7 nga adlaw sa Abril) ako misugod sa paghubad sa Basahon ni Mormon, ug siya misugod sa pagsulat alang kanako.
68 Kami sa gihapon mipadayon sa buhat nga paghubad, sa diha nga, sa sunod nga bulan (Mayo 1829), kami usa ka adlaw niana nangadto sa kakahoyan aron sa pag-ampo ug pagpangutana sa Ginoo kabahin sa bunyag alang sa paghugas sa mga sala, nga kami nakabasa diha sa gihubad nga mga palid. Samtang kami nagbuhat sa ingon, nag-ampo ug nagtawag ngadto sa Ginoo, usa ka sulugoon nga gikan sa langit mikunsad sa usa ka panganod sa kahayag, ug samtang nagpandong sa iyang mga kamot kanamo, siya mi-orden kanamo, nag-ingon:
69 Diha kaninyo akong kauban nga mga sulugoon, sa ngalan sa Mesiyas, ako motugyan sa Pagkapari ni Aaron, nga naghupot sa mga yawe sa pagpangalagad sa mga anghel, ug sa ebanghelyo sa paghinulsol, ug sa bunyag pinaagi sa pagpaunlod alang sa kapasayloan sa mga sala; ug kini dili na pagakuhaon pag-usab gikan sa yuta hangtud nga ang mga anak ni Levi maghalad pag-usab og halad ngadto sa Ginoo diha sa pagkamatarung.
70 Siya miingon nga kining Aaronic nga Pagkapari walay gahum sa pagpandong sa mga kamot alang sa gasa sa Espiritu Santo, apan nga kini kinahanglan gayud nga itugyan ngari kanamo sa umaabut; ug siya misugo kanamo sa paglakaw ug magpabunyag, ug naghatag kanamo og mga pamaagi nga ako mobunyag kang Oliver Cowdery, ug nga inig kahuman siya mobunyag kanako.
71 Sumala niana kami milakaw ug gibunyagan. Ako mibunyag kaniya ug una, ug pagkahuman siya mibunyag kanako—diin pagkahuman ako mipandong sa akong mga kamot diha sa iyang ulo ug mi-orden kaniya sa Aaronic nga Pagkapari, ug human siya mipandong sa iyang mga kamot ngari kanako ug mi-orden kanako sa mao gihapon nga Pagkapari—kay sa ingon kami gisugo.*
72 Ang sinugo nga miduaw kanamo niini nga higayon mitugyan niini nga Pagkapari ngari kanamo, miingon nga ang iyang ngalan mao si Juan, kadto gihapon nga gitawag og Juan Bautista sa Bag-ong Tugon, ug nga siya nagbuhat ubos sa panudlo ni Pedro, Santiago ug Juan, kinsa naghupot sa mga yawe sa Pagkapari ni Melchizedek, diin nga Pagkapari, siya miingon, sa angay nga panahon itugyan ngari kanamo, ug nga ako pagatawgon og unang Anciano sa Simbahan, ug siya (Oliver Cowdery) ang ikaduha. Diha sa ikanapulo ug lima nga adlaw sa Mayo 1829, nga kami gi-orden ubos sa kamot niini nga sinugo, ug gibunyagan.
73 Diha-diha sa among pagkawas gikan sa tubig human kami mabunyagi, kami nakatagamtam og mahinungdanon ug mahimayaon nga mga panalangin gikan sa atong Langitnong Amahan. Mao pa gani ang akong pagbunyag ni Oliver Cowdery ang Espiritu Santo mikunsad nganha kaniya, ug siya mibarug ug nanagna sa daghan nga mga butang nga sa dili madugay mahinabo. Ug usab, sa wala madugay sa iyang pagbunyag kanako, ako usab nakaangkon sa espiritu sa pagpanagna, unya, samtang ako nagbarug, ako nanagna mahitungod sa pag-uswag niini nga Simbahan, ug daghan pa nga lain nga mga butang nga may kalabutan sa Simbahan, ug niini nga kaliwatan sa mga katawhan. Kami napuno sa Espiritu Santo, ug nalipay diha sa Dios sa among kaluwasan.
74 Ang among mga hunahuna nga karon nadan-agan, kami misugod og pag-angkon sa salabutan sa mga kasulatan, ug ang tinuod nga kahulugan ug katuyoan sa ilang labaw nga kahibulongan nga mga pulong nga gipadayag ngari kanamo sa usa ka paagi nga kami dili gayud unta makakat-on, ni sukad makahunahuna. Niini nga higayon kami napugos sa pagtago sa mga hitabo nga may kalabutan sa pagdawat sa Pagkapari ug sa among pagbunyag, tungod sa espiritu sa pagpanggukod diin mipakita na diha sa mga kasilinganan.
75 Kami gihulga nga gubton, matag karon ug unya, ug kini, usab, sa mga magtutudlo sa relihiyon. Ug ang ilang mga katuyoan sa paggubot kanamo napugngan lamang pinaagi sa gahum sa banay sa amahan sa akong asawa (ubos sa Balaanon nga pagbantay), kinsa nakigsuod kaayo kanako, ug kinsa supak kaayo sa mga kagubot ug andam nga ako magpadayon sa buhat sa paghubad nga walay kasamok; ug busa mitanyag ug misaad kanamo og panalipod gikan sa mga pamaagi nga supak sa balaod, kutob sa ilang mahimo.
* * Si Oliver Cowdery mihulagway niini nga mga hitabo ingon sa: "Kini ang mga adlaw nga dili gayud makalimtan—nga naglingkod ubos sa tunog sa usa ka tingog nga gidiktahan pinaagi sa paglamdag sa langit, nakapahigmata sa tuman nga pagpasalamat niini nga dughan! Adlaw-adlaw ako mipadayon, sa walay hunong, sa pagsulat gikan sa iyang ba-ba, samtang siya mihubad uban sa Urim ug Thummim, o, sama sa giingon sa mga Nephite, mga 'Maghuhubad,' ang kasaysayan o talaan nga gitawag og 'Ang Basahon ni Mormon.'
"Aron makahibalo, bisan sa pipila ka mga pulong, sa makapaikag nga asoy nga gihatag pinaagi ni Mormon ug sa iyang matinud-anon nga anak, nga si Moroni, mahitungod sa mga katawhan nga kanhiay gihigugma ug gipalabi sa langit, molabaw pa kay sa akong gitinguha karon; busa ako mouswag niini ngadto sa umaabut nga panahon, ug, sama sa akong giingon sa pasiuna, molaktud ngadto sa pipila ka mga hitabo nga sumpay sa pagtubo niini nga Simbahan, nga tingali makapahimuot sa pipila ka kaliboan kinsa nagpaila, taliwala sa mga mug-ot sa mga panatiko ug pasangil sa mga maut, ug midawat sa Ebanghelyo ni Kristo.
"Walay mga tawo, sa ilang matarung nga kabuot, nga makahubad ug makasulat sa mga pagtudlo nga gihatag ngadto sa mga Nephite gikan sa ba-ba sa Manluluwas, mahitungod sa tukma nga paagi nga ang mga tawo kinahanglan motukod sa Iyang Simbahan, ug ilabi na kon ang pagkadautan mipakaylap og usa ka walay kasiguroan ibabaw sa tanan nga mga matang ug paagi nga gibansay diha sa mga tawo, sa walay pagtinguha og usa ka kahigayunan sa pagpakita sa pagkamauyunon sa kasingkasing pinaagi sa pagpalubong diha sa tubigon nga lubnganan, aron sa pagtubag og usa ka maayo nga tanlag pinaagi sa pagkabanhaw ni Jesukristo.'
"Human masulat ang asoy nga gihatag mahitungod sa pagpangalagad sa Manluluwas ngadto sa salin sa binhi ni Jacob, dinhi niining dako nga kayutaan, kini sayon kaayo nga makita, ingon sa gisulti sa propeta nga kini mao, nga ang kangitngit motabon sa yuta ug tumang kangitngit sa mga hunahuna sa mga katawhan. Sa dugang pagpalandong kini ingon og sayon makita nga taliwala sa dako nga kagubot ug kaguliyang mahitungod sa relihiyon, walay bisan usa nga adunay pagtugot gikan sa Dios sa pagpangalagad sa mga ordinansa sa Ebanghelyo. Kay ang pangutana mahimo nga ipangutana, ang mga tawo ba adunay pagtugot sa pagpangalagad sa ngalan ni Kristo, kinsa naglimud sa mga pagpadayag, nga ang Iyang pagpamatuod walay lain kon dili ang espiritu sa panagna, ug ang Iyang relihiyon gipasikad, ug gitukod, ug gipaluyohan sa diha-diha nga mga pagpadayag, sa tanan nga mga panahon sa kalibutan sa diha nga Siya dihay mga katawhan sa yuta? Kon kini nga mga kamatuoran gilubong na, ug mabinantayon nga gitago sa mga tawo kansang kaigmat makahatag unta og kakuyaw kon tugutan sa pagdan-ag diha sa mga nawong sa mga tawo, sila mawala na kanato; ug kita naghulat lamang sa sugo nga ihatag 'Barug ug pagpabunyag.'
"Kini wala madugay matuman. Ang Ginoo, kinsa buhong sa kalooy, ug andam sa pagtubag sa kanunay nga pag-ampo sa mapainubsanon, human kami makatawag nganha kaniya sa mainiton nga paagi, layo gikan sa mga pinuy-anan sa mga tawo, mikunsad aron sa pagpahayag ngari kanamo sa Iyang kabubut-on. Sa kalit lamang, ingon nga gikan sa taliwala sa kahangturan, ang tingog sa Manunubos misulti og kalinaw ngari kanamo, samtang ang tabil gibukas ug ang anghel sa Dios mikunsad nga gisul-uban uban sa himaya, ug gihatud ang gipaabut nga mensahe, ug ang mga yawe sa Ebanghelyo sa paghinulsol. Unsa nga hingpit nga kalipay! unsa ka katingalahan! unsa ka kahibulongan! Samtang ang kalibutan gipaantus ug gilibug—samtang ang mga minilyon nangapkap ingon sa buta paingon sa paril, ug samtang ang tanan nga mga tawo nagsandig diha sa walay kasiguroan, ingon og usa ka dako nga pundok sa katawhan, ang among mga mata nakakita, ang among mga dunggan nakadungog, ingon nga anaa sa 'kahayag sa adlaw'; oo, daghan pa—ibabaw sa pagpangidlap nga silaw sa adlaw sa Mayo, diin niana mibu-bu sa iyang kasiga diha sa nawong sa kinaiyahan! Dayon ang iyang tingog, bisan hinay, midulot ngadto sa kinatung-an, ug ang iyang mga pulong, 'Ako mao ang inyong kauban nga sulugoon,' nakapawagtang sa matag kahadlok. Kami naminaw, kami mitan-aw, kami midayeg! Mao kadto ang tingog sa usa ka anghel gikan sa himaya, mao kadto ang usa ka mensahe gikan sa Labing Halangdon! Ug samtang kami nakadungog kami nalipay, samtang ang Iyang gugma mipukaw sa among mga kalag, ug kami giputos diha sa panan-awon sa Makagagahum! Hain ang lawak sa pagduha-duha? Walay dapit; ang katahap nawala, pagduha-duha nalunod ug dili na gayud motunga, samtang ang tumo-tumo ug panglingla nahanaw sa hangtud!
"Apan, mahal nga igsoon, hunahunaa, hunahunaa og dugang sa makadiyut, unsa nga kalipay ang mipuno sa among mga kasingkasing, ug sa unsa nga katingala kami nakayukbo, (kay kinsa ang dili moluhod sa sama nga panalangin?) sa diha nga kami nakadawat ubos sa iyang kamot sa Balaang Pagkapari ingon sa iyang gipamulong, 'Diha kaninyo akong kauban nga mga sulugoon, sa ngalan sa Mesiyas, ako motugyan niini nga Pagkapari ug niini nga pagtugot, nga magpabilin diha sa yuta, nga ang mga Anak ni Levi mohalad pa og usa ka halad ngadto sa Ginoo diha sa pagkamatarung!'
"Ako dili mosulay sa paghulagway diha kaninyo sa mga gibati niini nga kasingkasing, ni ang harianon nga katahum ug himaya nga mialirong kanamo niini nga higayon; apan kamo motuo kanako kon ako moingon, nga ang yuta, ni ang mga tawo, uban sa kahanas sa panahon, dili makahimo sa pagpahayag og pinulongan ingon ka makapahinam ug kahamili nga paagi sama niini nga balaan nga personahe. Dili; ni kini nga yuta adunay gahum sa paghatag sa hingpit nga kalipay, sa pagtugyan sa kalinaw, o pagsabut sa kaalam nga naglangkob sa matag han-ay ingon sa ilang pagkahatag pinaagi sa Balaang Espiritu! Ang tawo mahimo nga molingla sa iyang isigkatawo, paglingla mahimo nga mosunod og paglingla, ug ang mga anak sa usa nga dautan mahimo nga adunay gahum sa pagtintal sa buang ug sa walay kinaadman, hangtud sa pagkakawang apan ang tinumo-tumo molibug sa daghan, ug ang bunga sa bakak modala sa iyang sulog sa matuhutuhuon ngadto sa lubnganan; apan usa ka paghikap sa tudlo sa iyang gugma, oo, usa ka silaw sa himaya gikan sa ibabaw nga kalibutan, o usa ka pulong gikan sa ba-ba sa Manluluwas, gikan sa sabakan sa kahangturan, mohampak sa tanan niini ngadto sa pagkawalay hinungdan, ug mopapas niini sa hunahuna hangtud sa hangtud. Ang kasiguroan nga kami diha sa atubangan sa usa ka anghel, ang pagkatinuod nga kami nakadungog sa tingog ni Jesus, ug ang kamatuoran nga walay buling samtang kini misanap gikan sa usa ka putli nga personahe, gidiktahan pinaagi sa kabubut-on sa Dios, alang kanako nangagi nga paghulagway, ug ako sa kanunay motan-aw niini nga pagpakita sa kaayo sa Manluluwas uban sa katingala ug pagpasalamat samtang ako gitugutan sa paghulat; ug diha niadto nga mga mansyon diin ang kahingpitan nagpuyo ug ang sala dili gayud moabut, ako nanghinaut sa paghalad niana nga adlaw diin dili gayud matapos."—Messenger and Advocate, bol. 1 (Oktubre 1834), pp. 14–16.

robotstxt: allowed

filter: keep


text:
18. Kinahanglan ba Kong Magpahinungod sa Diyos ug Magpabawtismo?
1 ANGAY BA KONG MAGPABAWTISMO?
“Tan-awa! Anaay tubig; unsay nakapugong kanako nga mabawtismohan?”
Nganong magpabawtismo ka ug sa unsang paagi ka mabawtismohan?
Ang bawtismo nagpakita nga imo nang gibiyaan ang daang pagkinabuhi ug nagsugod ug bag-ong kinabuhi aron buhaton ang kabubut-on sa Diyos.
Kinahanglan kang magpabawtismo aron makaalagad kang Jehova.
Ang bawtismo nagpakita nga gusto nimong moalagad sa Diyos.
Kinahanglang bug-os kang ilusbog sa tubig, sama kang Jesus.
2 SI JEHOVA WALA MAGDAHOM UG LABAW SA IMONG MAHIMO
“Kini ang kahulogan sa paghigugma sa Diyos, nga atong bantayan ang iyang mga sugo; ug bisan pa ang iyang mga sugo dili mabug-at.”
Nganong dili ka angayng mahadlok sa pagpahinungod sa imong kaugalingon kang Jehova?
Dili kinahanglang hingpit ka aron makapahinungod kang Jehova. Tabangan ka niya aron mahimo kon unsay matarong.
Ang imong gugma kang Jehova makatabang aron mawala ang imong kahadlok nga pakyason siya.
3 MGA LAKANG ARON MAKUWALIPIKAR SA BAWTISMO
“Sa pagbuhat sa imong kabubut-on, Oh Diyos ko, ako nagakalipay, ug ang imong balaod ania sa akong kahiladman nga mga bahin.”
Unsay kinahanglan nimong himoon aron makapahinungod ka kang Jehova?
PAGTUON SA PULONG SA DIYOS
Pagtuon bahin kang Jehova ug Jesu-Kristo. Dihang mas daghan na kag nahibaloan bahin nila, mas modako ang imong gugma kanila.
PALIG-ONA ANG IMONG PAGTUO
Ipakita ang imong bug-os nga pagsalig sa mga saad sa Diyos ug sa gahom sa halad ni Jesus sa pagluwas kanato gikan sa sala ug kamatayon.
PAGHINULSOL
Kini nagpasabot nga kinasingkasing kang nagbasol sa tanan nimong sala.
PAGBAG-O SA IMONG KINABUHI
Kini nagpasabot nga undangon na nimo ang paghimog daotan ug buhaton kon unsay matarong.
IPAHINUNGOD ANG IMONG KINABUHI
Imong ipahinungod kang Jehova ang imong kinabuhi dihang mosaad ka niya diha sa pag-ampo nga simbahon siya ug himoong pinakaimportante sa imong kinabuhi ang pagbuhat sa iyang kabubut-on.


text:
Juan 21Ang Pulong Sang Dios (HLGN)
Nagpakita si Jesus sa Pito ka Sumulunod
21 Pagkaligad sang pila ka adlaw, nagpakita liwat si Jesus sa iya mga sumulunod didto sa higad sang Dagat sang Tiberias. Amo ini ang natabo: 2 Nagatilipon sila ni Simon Pedro, si Tomas nga ginatawag nga si Kapid, si Natanael nga taga-Cana nga sakop sang Galilea, ang mga anak ni Zebedee, kag may duha pa gid ka sumulunod ni Jesus. 3 Karon, nagsiling si Simon Pedro sa iya mga kaupod, “Mangisda ako.” Nagsiling man sila, “Maupod kami sa imo.” Gani nagsakay sila sa sakayan kag nagpalawod. Pero sa sadto nga gab-i wala gid sila sing may nakuha. 4 Sang manugbutlak na ang adlaw, may nakita sila nga nagatindog didto sa baybayon. Pero wala sila kahibalo nga si Jesus gali ato. 5 Nagsiling si Jesus sa ila, “Mga abyan, may nakuha bala kamo?” Nagsabat sila, “Wala gid.” 6 Nagsiling siya sa ila, “Ihulog ninyo ang inyo pukot sa tuo dampi sang sakayan, kag may makuha kamo.” Gani ginhulog nila didto ang ila pukot. Pagbatak nila indi na sila kadaog tungod sa kadamuon sang isda nga ila nakuha. 7 Nagsiling kay Pedro ang sumulunod nga palangga ni Jesus, “Ang Ginoo gali ato!” Pagkabati sini ni Pedro, ginsuksok niya ang iya bayo nga iya gin-uba kag naglukso sa tubig kag naglangoy pakadto kay Jesus. 8 Ang iban nga mga sumulunod nga didto sa sakayan nagpahigad nga nagabutong sang pukot nga puno sang mga isda, kay ang ila kalayuon sa baybayon mga 50 lang ka dupa. 9 Sang nakatakas na sila, may nakita sila nga nagatumpok nga baga nga may ginasugba nga isda kag may tinapay man. 10 Nagsiling dayon si Jesus sa ila, “Dala kamo diri sang pila ka isda nga inyo nakuha.” 11 Gani nagsaka si Simon Pedro sa sakayan kag ginbutong niya pahigad ang pukot nga puno sang dalagko nga mga isda nga bali 153 ka bilog. Pero bisan pa sa kadamo sang ila nakuha, wala gid magisi ang pukot. 12 Nagsiling si Jesus sa ila, “Dali kamo kag magpamahaw.” Wala gid sing bisan isa sa iya mga sumulunod nga nangisog sa pagpamangkot kon sin-o gid siya, kay nahibaluan nila nga siya amo ang Ginoo. 13 Ginkuha dayon ni Jesus ang tinapay kag ginpanghatag sa ila. Amo man ang iya ginhimo sa isda. 14 Ikatlo na ini ka beses nga nagpakita si Jesus sa iya mga sumulunod halin sang iya pagkabanhaw.
Si Jesus kag si Pedro
15 Pagkatapos nila pamahaw, nagsiling si Jesus kay Simon Pedro, “Simon nga anak ni Juan, ginahigugma mo bala ako labaw pa sa imo mga kaupod nga ini?” Nagsabat si Pedro, “Huo, Ginoo, nahibaluan mo nga ginahigugma ko ikaw.” Nagsiling si Jesus sa iya, “Atipana ang akon mga karnero.” 16 Nagsiling liwat si Jesus sa iya, “Simon nga anak ni Juan, ginahigugma mo bala ako?” Nagsabat siya liwat, “Huo, Ginoo, nahibaluan mo nga ginahigugma ko ikaw.” Nagsiling si Jesus sa iya, “Atipana ang akon mga karnero.” 17 Sa ikatlo ka beses nagsiling si Jesus, “Simon nga anak ni Juan, ano, ginahigugma mo bala ako?” Nasaklaw si Pedro tungod kay katatlo na ka beses nga ginpamangkot siya ni Jesus kon ginahigugma bala niya siya. Gani nagsiling si Pedro sa iya, “Ginoo, nahibaluan mo ang tanan, kag nahibaluan mo nga ginahigugma ko ikaw.” Nagsiling si Jesus sa iya, “Atipana ang akon mga karnero. 18 Sa pagkamatuod, sang bataon ka pa, ikaw mismo ang nagasuksok sang imo paha kag nagakadto sa kon diin ang imo gusto. Pero kon tigulang ka na gani, padupahon ka lang kag iban na ang magapasuksok sang paha sa imo, kag dal-on ka dayon sa lugar nga indi mo gusto kadtuan.” 19 (Ginhambal ini ni Jesus agod ipahibalo sa ila kon ano nga klase sang kamatayon ang maagihan ni Pedro, kag paagi sadto nga kamatayon madayaw niya ang Dios.) Dayon nagsiling si Jesus kay Pedro, “Sunod ka sa akon.”
Ang Palangga nga Sumulunod ni Jesus
20 Pagbalikid ni Pedro nakita niya nga nagasunod sa ila ang palangga nga sumulunod ni Jesus. (Siya amo ang malapit gid kay Jesus sang nagapanihapon sila, kag amo ang nagpamangkot sa Ginoo kon sin-o ang magatraidor sa iya.) 21 Pagkakita ni Pedro sa iya, nagsiling siya kay Jesus, “Ti paano siya iya Ginoo?” 22 Nagsiling si Jesus sa iya, “Kon gusto ko abi nga indi siya mapatay hasta sa akon pagbalik diri sa kalibutan, ti, ano ang labot mo? Basta ikaw iya magsunod sa akon.” 23 Gani naglapnag ang balita sa mga utod sa Ginoo nga ang ato nga sumulunod indi mapatay. Pero wala nagsiling si Jesus nga indi siya mapatay, kundi ang iya ginsiling, “Kon gusto ko abi nga indi siya mapatay hasta sa akon pagbalik, ti, ano ang labot mo?” 24 Siya amo ang sumulunod nga nagapamatuod nga matuod ang nasulat diri, kag siya mismo ang nagsulat sini. Kag nahibaluan ta nga ang iya ginasugid matuod. 25 Madamo pa gid ang mga ginpanghimo ni Jesus nga kon isa-isahon sulat, siguro indi mag-igo sa bug-os nga kalibutan ang tanan nga libro nga sulatan.


text:
Numero 14Ang Pulong Sang Dios (HLGN)
Nagrebelde ang mga Israelinhon
14 Sadto mismo nga gab-i naghinibi sing tudo ang bug-os nga katilingban. 2 Nagreklamo sila kay Moises kag kay Aaron. Siling nila, “Maayo pa nga nagkalamatay na lang kita sa Egipto ukon diri sa kamingawan. 3 Ngaa bala nga dal-on pa kita sang Ginoo sa sina nga duta? Para lang bala magkalamatay kita sa inaway kag magkalabihag ang aton mga asawa kag mga kabataan? Maayo pa siguro mabalik na lang kita sa Egipto.” 4 Kag naghambalanay sila sa isa kag isa, “Mapili kita sang pangulo kag magbalik sa Egipto!”
5 Dayon nagluhod si Moises kag si Aaron sa atubangan sang bug-os nga katilingban sang Israel nga nagtilipon didto. 6 Gin-gisi ni Josue nga anak ni Nun kag ni Caleb nga anak ni Jefune ang ila mga bayo sa kasubo. Ini sila nga duha nag-upod sa pagpang-espiya sa duta. 7 Nagsiling sila sa bug-os nga katilingban, “Maayo gid katama ang duta nga amon ginkadtuan. 8 Kon nalipay ang Ginoo sa aton, tuytuyan niya kita pakadto sa sina nga duta—ang maayo kag mapatubason nga duta, kag ihatag niya ini sa aton. 9 Indi lang kamo magrebelde sa Ginoo. Kag indi kamo magkahadlok sa mga tawo didto kay mapierdi gid naton sila. Wala sing may magbulig sa ila, pero ang Ginoo amo ang magabulig sa aton. Gani indi kamo magkahadlok sa ila.”
10 Batuhon kuntani sila sang bug-os nga katilingban, pero gulpi lang nga nagpakita sa ila ang gamhanan nga presensya sang Ginoo sa Tolda nga Ginapakigkitaan. 11 Nagsiling ang Ginoo kay Moises, “Hasta san-o pa bala ang pagsikway sining mga tawo sa akon? Hasta san-o pa bala sila nga indi magtuo sa akon sa pihak sang tanan nga milagro nga ginpanghimo ko sa ila? 12 Padal-an ko ining mga Israelinhon sang kalalat-an kag laglagon ko sila, pero ikaw iya himuon ko nga isa ka nasyon nga mas gamhanan kag mas mabakod sang sa ila.” 13 Nagsiling si Moises sa Ginoo, “Ano na lang ang isiling sang mga Egiptohanon kon mabalitaan nila ini? Indi bala nga nahibaluan nila nga ginkuha mo ang mga Israelinhon sa ila paagi sa imo gahom? 14 Kon laglagon mo ang imo katawhan, isugid ini sang mga Egiptohanon sa mga pumuluyo sang Canaan. Ini nga mga Canaanhon nakabati na nga ikaw, Ginoo, nagaupod sa mga Israelinhon kag nagpakita sa ila paagi sa panganod nga nagatuytoy sa ila. Ginapangunahan mo sila kon adlaw paagi sa panganod nga daw haligi, kag kon gab-i paagi sa kalayo nga daw haligi man. 15 Karon, kon pamatyon mo ining katawhan sa isa lang ka tion, ang mga nasyon nga nakabati parte sa imo pagkabantog magasiling, 16 ‘Indi masarangan sang Ginoo nga dal-on ang mga Israelinhon sa duta nga iya ginpromisa sa ila, gani ginpamatay na lang niya sila sa kamingawan.’
17 “Gani karon, O Ginoo, kabay pa nga ipakita mo ang imo gahom suno sa imo ginasiling nga 18 mahigugmaon ka kag indi dali maakig, kag mapinatawaron sa mga sala kag paglapas sang tawo. Pero ginasilutan mo ang mga nakasala hasta sa ila ikatatlo kag ikaapat nga henerasyon. 19 Suno sa imo dako nga gugma, patawara ang sala sang sini nga mga tawo, subong sang pagpatawad mo sa ila halin sang pagguwa nila sa Egipto.”
20 Nagsabat ang Ginoo, “Patawaron ko sila suno sa imo ginpangayo. 21 Pero nagasumpa ako, ang buhi nga Ginoo, nga samtang napun-an ang bug-os nga kalibutan sang akon gamhanan nga presensya, 22-23 wala sing bisan isa sa ila nga makasulod sa duta nga ginpromisa ko sa ila mga katigulangan. Kay bisan nakita nila ang akon gamhanan nga presensya kag ang mga milagro nga ginpanghimo ko sa Egipto kag sa kamingawan, permi gihapon nila ako ginatestingan kag wala sila nagatuman sa akon. Gani ang mga nagasikway sa akon indi gid makasulod sa sina nga duta. 24 Pero si Caleb nga akon alagad pasudlon ko sa duta nga iya gintan-aw tungod kay lain ang iya batasan sang sa iban kag nagasunod siya sa akon sing tinagipusuon. Ang iya mga kaliwat magaestar man sa sina nga duta. 25 Karon indi anay kamo magderetso tungod kay may mga Canaanhon kag mga Amaleknon nga nagaestar sa mga kapatagan, kundi magbalik kamo buwas sa kamingawan, pakadto sa dalan nga padulong sa Mapula nga Dagat.”
26 Nagsiling ang Ginoo kay Moises kag kay Aaron, 27 “Hasta san-o pa bala ang pagreklamo sining malaot nga katilingban sa akon? Nabatian ko ang mga reklamo sining mga reklamador nga mga Israelinhon. 28 Gani ihambal ini sa ila: ‘Nagasumpa ako, ang buhi nga Ginoo, nga himuon ko sa inyo ang ginsiling ninyo. 29 Magakalamatay kamo diri sa kamingawan. Tungod nga nagreklamo kamo sa akon, wala sing bisan isa sa inyo nga nagaedad sing 20 ka tuig paibabaw 30 nga makasulod sa duta nga akon ginsumpa nga ihatag kuntani sa inyo nga inyo estaran, luwas lang kay Caleb nga anak ni Jefune kag kay Josue nga anak ni Nun. 31 Kon parte sa inyo mga kabataan nga siling ninyo pagabihagon, dal-on ko sila sa duta nga inyo ginsikway kag mangin ila ini. 32 Pero kamo iya magakalamatay diri sa kamingawan. 33 Ang inyo mga kabataan mangin pareho sa mga manugbantay sang karnero nga magalibot-libot diri sa kamingawan sa sulod sang 40 ka tuig. Sa sini nga paagi, magaantos sila tungod sang inyo pagluib sa akon hasta nga mapatay kamo tanan. 34 Subong nga ang mga tawo nga nagpang-espiya sa duta nagtiner didto sing 40 ka adlaw, magaantos man kamo sing 40 ka tuig tungod sang inyo sala, agod mahibaluan ninyo kon paano ako maakig sa mga nagakontra sa akon. 35 Ako, ang Ginoo, ang nagasiling sini kag sigurado gid nga himuon ko ini nga mga butang sa sining malaot nga katilingban nga nag-isa sa pagkontra sa akon. Mapatay sila tanan diri sa kamingawan.’”
36-37 Ang mga tawo nga ginsugo ni Moises sa pagpang-espiya, nga nagpanugid sang malain nga balita parte sa duta kag nangin kabangdanan sang pagreklamo sang mga Israelinhon, nagkalamatay sa balatian sa presensya sang Ginoo. 38 Sa dose sa ila nga nagpang-espiya, si Josue nga anak ni Nun kag si Caleb nga anak ni Jefune lang ang wala mapatay.
Napierdi ang mga Israelinhon sa Ila nga Pagsalakay sa Canaan
(Deu. 1:41-46)
39 Sang ginsugid ni Moises ang ginsiling sang Ginoo sa tanan nga Israelinhon, nagpangasubo gid sila. 40 Kag sang madason nga adlaw, aga pa gid sila nagbangon agod magtaklad sa kabukiran sang Canaan. Nagsiling sila, “Nareyalisar namon nga nakasala kami, kag karon handa na kami sa pagkadto sa lugar nga ginpromisa sang Ginoo.”
41 Pero nagsiling si Moises, “Ngaa nga ginalapas ninyo ang sugo sang Ginoo nga magbalik kamo anay sa kamingawan? Indi gid kamo magmadinalag-on! 42 Indi kamo maglakat, kay ang Ginoo wala nagaupod sa inyo, kag mapierdi lang kamo sa inyo mga kaaway. 43 Sa tion nga magpakig-away sa inyo ang mga Canaanhon kag ang mga Amaleknon, magakalamatay kamo; indi mag-upod sa inyo ang Ginoo tungod kay ginsikway ninyo siya.”
44 Pero naglakat gid sila sa kabukiran sang Canaan bisan wala nag-upod sa ila si Moises kag ang Kahon sang Kasugtanan sang Ginoo. 45 Dayon ginsalakay sila sang mga Amaleknon kag sang mga Canaanhon nga nagaestar didto sa kabukiran, kag napierdi sila, kag ginlagas pa sila hasta sa Horma.


text:
Arangkada of Leo Lastimosa for March 23, 2010
Mas sayon sa manumano
Tugoti nga mosukwahi ko sa mga pasidaan nga mas lisod ang pagbotar sa labing unang nasudnon nga automated nga piniliay karong Mayo 10 kay sa nangagi nga manumano nga mga piniliay. Sa ubos nakong tan-aw, mas sayon hinuon alang sa kinabag-an sa mga botante ang pagpili sa mosunod nga mga tagduma sa lokal ug nasudnong kagamhanan.
Di ko molalis ni Tomas Africa, kanhi administrador sa National Statistics Office (NSO), nga moabot og unom ka milyon ka mga botante ang "functional illiterate" nga maglisod pagsuwat, pagbasa ug pag-ihap. Apan wa tingali ko mag-inusara sa pagtuo nga mas sayon ang pag-marka sa mga lingin tungod sa mga ngan kay sa pagsuwat sa mga ngan sa ilang mga napilian.
-o0o-
Nahadlok ko nga si Africa, nga mao karoy pangu sa Compact for Peaceful and Democratic Elections (Compact), ang wa mahibawo sa tinuoray nga mahitabo atol sa adlaw sa piniliay: Magpabilin nga manumano ang pagbotar; ug mahitabo lang ang automation sa iskutenyo ug sa transmission sa sangpotanan sa piniliay.
Maayo tingali nga pahibaw-on si Africa nga, sukwahi sa iyang kahadlok nga mas komplikado ang automation, ang mga botante di kinahanglan nga motulpok og bisan unsang button sa PCOS machines. Ni mohatag og password o PIN. Di gani sila kinahanglan nga mohikap. Ang bugtong nilang kalambigitan mao ang paglawog sa balota sa makina.
-o0o-
Mas lig-on ang sukaranan sa kahadlok ni Jun Lozada, star witness sa NBN-ZTE scandal nga sakop sa Compact, nga way kuptan ang botante nga kalig-onan nga nadawat ug naihap ang iyang boto. Matod ni Lozada way electronic acknowledgment ang PCOS, sukwahi sa ATMs ug bisan sa lotto machines.
Apan angay sab nga pahinumdoman si Lozada nga wa say resibo nga madawat ang botante sa manumano nga piniliay. Ang konsuylo lang mao nga bisan sa automation, sama sa manumano nga piniliay, magpabilin ang mga balota. Nga mahimong iphon pagbalik kon duna gyoy pagduda sa kaligdong sa piniliay.
-o0o-
Duna pa gyod koy mas maayong balita alang ni Lozada. Ang hard copy sa mga balota, gawas nga di tukbon ni gision sa PCOS machines, himoan pa gyod og digital copy sa duha ka luyo. Nga mahimong laing tamdanan pagsusi may sukaranan ba ang mga pasangil nga gimaniobra ang piniliay.Way makakuwestiyon sa katarung nilang Africa ug Lozada. Ni sa kamaayo sa ilang katuyoan pagpadayag sa ilang pagduda sa automated nga piniliay. Apan nahadlok ko nga, sama sa ubang nanaway sa Comelec, wa sila magtagad pagsusi sa sistema nga ila nang gitunglo. Nga batakan nilang obligasyon kon gusto sila nga motampo sa mga paningkamot ug pangandam sa tanang nagpakabana nga mga hut-ong sa katilingban pagtino nga ang piniliay mopatigbabaw sa tinuoray nga kabubut-on sa katawhan. [30] leo_lastimosa@abs-cbn.com


text:
Arangkada of Leo Lastimosa for January 6, 2009
NIA NANG KRISIS
Nabatyagan na sa mga Sugbuanon ang kalibotanong krisis sa ekonomiya. Labaw sa mga eksperto nga nipasidaan sa nag-ung-ong nga kalisod ug sa mga politiko nga nag-ulug-ulog nga nagdugo ang ilang kasingkasing alang sa mga kabos, ang katawhan maoy labing nasuhito sa ilang kahimtang karon. Silay among gipangutana sa Pulso sa DYAB Abante Bisaya. Niang pipila sa mga tubag:
· Kaniadto, mag-awto gyod ko. Karon mag jeep na ko. Seven rides gud ko padulong sa trabahoan. Kay ang akong suweldo kuwang ra man. Mahal baya ang maintenance sa awto. Mag-awto na lang ko kon kusog kaayo ang uwan. Gikan ni Chona sa Lapulapu City;
· Ang krisis dugay na gyod nako nabatyagan kay kani-adto moingon ko nga way kuarta, akong pitaka naa pa nay tinipigan nga bag-o ug way pilo gikan sa P20 ngadto sa P1,000, pero kon moingon nga way kuwarta, aw sus as in wala gyod,. Gikan ni Rollie sa Talisay City;
-o0o-
· Mas gamay nang among halin sa tindahan sukad last year. Nakabawi mi pag Pasko pero naluya na sag balik after New Year. Gikan ni Gemmay Perpetua;
· Krisis na gyod kay sa pag-abli namo sa tindahan nag-una ang utang kay sa cash. Gikan ni Oslec;
· Nakabatyag na mi sa krisis kay daghan nang bakante sa boarding houses diri sa Opon. Gikan ni Mr. Baguio;
· Nakabatyag na, wala man gani mi hatagi og 13th month pay, daghan pa gyod ang gipang-layoff. Gikan ni Ariel Canedo sa Talisay City;
· Mamaligya ko og E-loads. Niadto, P1,000 akong daily sales sa Globe ug Smart, mas gamay ang Sun. Since last year, ang akong halin wa na kaabot og P2,000 sa tanang network. Gikan ni Neneng sa Mandaue City;
· Krisis na gyod karon kay sa among work nga manaod ug mga car accessories, tagsa na lang gyod ang magpataod, di na pareha sa una;
-o0o-
· I started making changes in my lifestyle at the start of 2007 pa, I won't go to the malls unless extremely necessary, stick 2 the basics and avoid using d credit cards as much as possible. Gikan ni Aileen sa Mabolo, Cebu City;
· Ang mga driver, ma-taxi ug ma-PUJ ba, nakabatyag na og krisis, barato na tuod ang petroleum products apan wala na say pasahero; ug
· My husband and his co-workers in Qatar are worried because of the retrenchment in their company. Gikan ni Love sa Lawaan, Talisay, City.
-o0o-
Sa laktod, nia nang krisis. Hagbay ra. Naghimo na ganing katawhan og kausaban pagsugakod.Di angayng maghilas-hilas pang mga politiko pagtudlo nila. Kay ang katawhan maoy labing nahibawo unsaon pag-inat ang gamay nilang kita pagpalit sa batakan nilang panginahanglan. [30] leo_lastimosa@abs-cbn.com


text:
Arangkada of Leo Lastimosa for April 28, 2012
Bakak sa RTWPB 7
Hapit ko mahagbong sa lingkoranan. Pagpahibawo sa wage board sa Central Visayas nga way usbaw sa suholan ning higayona. Labi na dihang niingon si RTWPB 7 Chairperson Gloria Tango nga bisan ang duha ka representante sa labor niangkon nga gamay rang uminto sa mga palaliton ug way supervening condition nga motugot sa sayo nga pagsubli sa suholan.
Unsa may nahitabo nilang Atty. Ernesto Carreon sa ALU-TUCP ug Jose Tumongha sa APL? Nakalimot ba nga ang ilang kahugpongan maoy nipasaka og mga petisyon sa usbaw sa suholan? Gibakwi na bang awhag sa ilang kahugpongan sa dinalian nga pagsubli ug pagpausbaw sa P305 nga minimum nga suholan?
-o0o-Naglaom kong nasayop lang si Tango sa pagkutlo nilang Carreon ug Tumongha. Apan bisan giunsa namo og paningkamot di makontak ang duha. Pulos way manubag sa ilang telepono. Nisamot kog kaluya pagkabasa sa pamahayag ni Tumongha nga, inay mokuwestiyon, nipasabot sa hukom sa RTWPB 7 nga way supervening condition.
Natakdan na ba silang Carreon ug Tumongha sa sakit sa ilang gisundan nga labor sector representatives? Nga sakop na sila sa collegial body ug busa di makiangayon nga ang sentimento ra sa ilang sektor ang paminawon? Ug giabot na sa talaw human gisigaan sa mata sa mas beteranong mga sakop nga nanggungis na sa katungdanan?
-o0o-Maayo na lang nga sa kataposan nasakpan ni June Berongan sa DYAB Radyo Patrol si Tumongha. Kinsa nideklarar atol sa Arangkada nga sayop ang pahibawo ni Tango. Matod niya gikuwestiyon nilang Carreon ang mga numero nga gipakita atol sa tigom sa RTWPB 7 niadtong Huwebes:
- Si DTI 7 Director Asteria Caberte igo lang nitaho nga gamay rang uminto sa palaliton apan nibiya nga wa manubag og mga pangutana;
- Duha ra ka merkado (Mandaue ug Talisay) ang gisusi sa DA, nga nideklarar dayong gamay rang uminto sa mga produkto sa agrikultura; ug
- Sayop ang mga numero nga gipresentar sa secretariat mahitungod sa purchasing power ug inflation rate sa rehiyon.
-o0o-Si Tumongha nipasalig nga di niya budhian ang interes sa mga anak sa singot. Nisaad siya nga barugan ang lig-ong mga sukaranan sa ilang petisyon sa dinalian nga uminto sa suholan. Ipakita niya sa sunod nga tigom sa RTWPB 7 karong Mayo 10 ang mga dokumento nga ilang nakuha sa National Statistics Office ug ubang mga buhatan.
Nangayo si Tumongha og tabang gikan sa mga konsumidor. Sa pagtabang nila pagsusi sa tinuorayng presyo sa mga palaliton. Aron nga itandi sa resulta sa monitoring sa DTI nga kanunayng nipahiyos sa mga presyo.
Si Tumongha, ang labing bag-ong sakop sa RTWPB 7, nipasidaan nga kon luokon gihapong labor, mobiya siya sa katungdanan ug mouban sa kampanya pagpabungkag sa regional wage boards. [30] leo_lastimosa@abs-cbn.com


text: 26 “‘Dili gayod kamo magbuhat ug walay-bili nga mga diyos alang sa inyong kaugalingon,+ ug dili gayod kamo magpatindog ug linilok nga larawan+ o sagradong haligi alang sa inyong kaugalingon, ug dili gayod kamo magbutang ug bato ingong talan-awon+ diha sa inyong yuta aron yukboan kini;+ kay ako mao si Jehova nga inyong Diyos.2 Tumana ninyo ang akong mga igpapahulay+ ug katahai ang akong sangtuwaryo. Ako mao si Jehova.3 “‘Kon magpadayon kamo sa pagsubay sa akong mga lagda ug magtuman sa akong kasugoan ug magbuhat niini,+4 tinong ihatag ko usab kaninyo ang mga ulan sa ilang takdang panahon,+ ug ang yuta magahatag sa iyang abot,+ ug ang kahoy sa kapatagan magahatag sa iyang bunga.+5 Ug tinong mag-abot ang inyong paggiok ug ang inyong pagpamupo sa ubas, ug mag-abot ang pagpamupo sa ubas ug ang pagpamugas ug binhi; ug sa pagkatinuod kamo magakaon sa inyong tinapay hangtod sa pagkatagbaw+ ug magpuyo sa kasegurohan diha sa inyong yuta.+6 Ug akong ibutang ang kalinaw sa yuta,+ ug kamo sa pagkatinuod manghigda, nga walay magpakurog kaninyo;+ ug wagtangon ko gikan sa yuta ang madaotong mapintas nga mananap,+ ug ang espada dili moagi sa inyong yuta.+7 Ug tino nga inyong gukdon ang inyong mga kaaway,+ ug mangapukan sila sa inyong atubangan pinaagi sa espada.8 Ug lima kaninyo mogukod ug usa ka gatos, ug usa ka gatos kaninyo mogukod ug napulo ka libo, ug ang inyong mga kaaway mangapukan gayod sa inyong atubangan pinaagi sa espada.+9 “‘Ug ako magatagad kaninyo+ ug himoon kamong mabungahon ug padaghanon kamo,+ ug akong tumanon ang akong pakigsaad uban kaninyo.+10 Ug kan-on gayod ninyo ang daang abot sa miaging tuig,+ ug inyong ipagawas ang daang abot nga una kay sa bag-o.11 Ug akong ibutang ang akong tabernakulo diha sa inyong taliwala,+ ug ang akong kalag dili masilag kaninyo.+12 Ug ako sa pagkatinuod magalakaw sa inyong taliwala ug ako mahimong inyong Diyos,+ ug kamo, sa inyong bahin, mahimong akong katawhan.+13 Ako mao si Jehova nga inyong Diyos, nga nagpagawas kaninyo gikan sa yuta sa Ehipto gikan sa pagkaulipon kanila,+ ug akong gibali ang inyong mga yugo ug gipalakaw kamo nga tul-id.+14 “‘Apan, kon kamo dili mamati kanako ni mobuhat niining tanan nga kasugoan,+15 ug kon isalikway ninyo ang akong mga lagda,+ ug kon kasilagan sa inyong mga kalag ang akong hudisyal nga mga hukom sa dili pagbuhat sa tanan kong kasugoan, hangtod nga lapason ninyo ang akong pakigsaad,+16 nan ako, sa akong bahin, mobuhat kaninyo sa mosunod, ug ingong silot tino nga ipadangat ko kaninyo ang kasamok uban sa tesis+ ug sa taas nga hilanat, nga magapahanap sa mga mata+ ug magpahigos sa kalag.+ Ug kamo magapugas ug binhi sa walay kapuslanan lamang, kay pagakan-on man kini sa inyong mga kaaway.+17 Ug ako magtumong gayod sa akong nawong batok kaninyo, ug kamo tino nga mapildi atubangan sa inyong mga kaaway;+ ug yatakyatakan lamang kamo sa mga nagadumot kaninyo,+ ug mangalagiw kamo nga walay nagagukod kaninyo.+18 “‘Kon ugaling, bisan pa niining mga butanga, kamo dili mamati kanako, nan kastigohon ko kamo ug pito ka pilo tungod sa inyong kasal-anan.+19 Ug akong pagabalion ang garbo sa inyong kusog ug pagahimoon ang inyong langit nga sama sa puthaw+ ug ang inyong yuta nga sama sa tumbaga.20 Ug ang inyong gahom gamiton lamang gayod sa walay pulos, sanglit ang inyong yuta dili magahatag sa iyang abot,+ ug ang kahoy sa yuta dili magahatag sa iyang bunga.+21 “‘Apan kon kamo magpadayon sa paglakaw batok kanako ug dili buot mamati kanako, nan pagahampakon ko kamo ug pito pa ka pilo sumala sa inyong kasal-anan.+22 Ug akong ipadala sa inyong taliwala ang mapintas nga mga mananap sa kapatagan,+ ug tino nga pamatyon nila ang inyong mga anak+ ug laglagon ang inyong binuhing mga hayop ug us-osan ang inyong gidaghanon, ug mahimo gayod nga biniyaan ang inyong kadalanan.+23 “‘Bisan pa niana, kon dili kamo magpatul-id kanako+ tungod niining mga butanga ug kamo magalakaw gayod batok kanako,24 ako, oo, ako, magalakaw batok kaninyo;+ ug ako, ako mismo, magahampak kaninyo ug pito ka pilo tungod sa inyong kasal-anan.+25 Ug tino nga padad-an ko kamo ug espada nga magapanimalos+ tungod sa pakigsaad;+ ug kamo magatigom diha sa inyong mga siyudad, ug ako magapadala ug kamatay sa inyong taliwala,+ ug itugyan gayod kamo ngadto sa kamot sa kaaway.+26 Sa dihang ako nang mabali ang mga tuhoganan nga niini gituhog ang siningsing nga mga tinapay,+ napulo unya ka babaye ang magluto sa inyong tinapay sa usa ka hurno ug ihatag pagbalik ang inyong tinapay sumala sa timbang niini;+ ug mokaon gayod kamo apan dili kamo mabusog.+27 “‘Apan, kon pinaagi niini kamo dili mamati kanako ug magalakaw gayod kamo batok kanako,+28 nan ako magalakaw sa mainit nga pagpakigbatok kaninyo,+ ug ako, oo, ako, magkastigo kaninyo ug pito ka pilo tungod sa inyong kasal-anan.+29 Busa pagakan-on ninyo ang unod sa inyong mga anak nga lalaki, ug pagakan-on ninyo ang unod sa inyong mga anak nga babaye.+30 Ug pagalaglagon ko ang inyong sagradong hatag-as nga mga dapit+ ug pagaputlon ang inyong mga tungtonganan sa insenso ug igabutang ang inyong mga patayng lawas ibabaw sa walay-kinabuhing mga lawas sa inyong makaluod nga mga idolo;+ ug ang akong kalag masilag gayod kaninyo.+31 Ug sa pagkatinuod akong itugyan sa espada ang inyong mga siyudad+ ug himoong biniyaan ang inyong mga sangtuwaryo,+ ug dili ako mosimhot sa inyong makapahupay nga mga alimyon.+32 Ug ako, sa akong bahin, magahimo sa yuta nga biniyaan,+ ug ang inyong mga kaaway nga nagapuyo niini motan-aw gayod niini sa kahibulong.+33 Ug kamo patibulaagon ko sa taliwala sa kanasoran,+ ug ako magaibot ug espada sunod kaninyo;+ ug ang inyong yuta mahimong biniyaan,+ ug ang inyong mga siyudad mahimong biniyaang kagun-oban.34 “‘Nianang panahona pagabayran sa yuta ang iyang mga igpapahulay sa tanang adlaw nga nahimo kining biniyaan, samtang atua kamo sa yuta sa inyong mga kaaway. Nianang panahona pagatumanon sa yuta ang igpapahulay, sanglit iya mang bayran ang iyang mga igpapahulay.+35 Sa tanang adlaw nga kini mabiniyaan tumanon niini ang igpapahulay, tungod kay kini wala magtuman sa igpapahulay panahon sa inyong mga igpapahulay sa dihang kamo nagpuyo niini.36 “‘Kon bahin sa mga manghibilin kaninyo,+ tino nga akong ibutang ang pagkakulbaanon sa ilang mga kasingkasing didto sa kayutaan sa ilang mga kaaway; ug ang kinanaas sa usa ka dahon nga ginapadpad magapakalagiw kanila, ug sila sa pagkatinuod mangalagiw sama sa pagkalagiw gikan sa espada ug mangapukan nga walay nagagukod.+37 Ug sila gayod mangapandol sa usag usa nga daw gikan sa atubangan sa usa ka espada nga walay nagagukod, ug dili unya kamo makabarog sa pagsukol atubangan sa inyong mga kaaway.+38 Ug mangalaglag kamo taliwala sa kanasoran,+ ug ang yuta sa inyong mga kaaway magalamoy kaninyo.39 Kon bahin kanilang manghibilin kaninyo, sila mangaut-ot+ tungod sa ilang kasaypanan diha sa kayutaan sa ilang mga kaaway. Oo, tungod gayod sa mga kasaypanan sa ilang mga amahan,+ uban kanila sila mangaut-ot.40 Ug tino nga ilang isugid ang ilang kaugalingong kasaypanan+ ug ang kasaypanan sa ilang mga amahan diha sa ilang pagkadili-matinumanon sa dihang sila wala magmatinumanon kanako, oo, sa diha gayod nga sila milakaw batok kanako.+41 Apan ako, sa akong bahin, milakaw batok kanila,+ ug kinahanglang dad-on ko sila ngadto sa yuta sa ilang mga kaaway.+“‘Basin pa kon nianang panahona magpaubos+ ang ilang dili-tinuling kasingkasing,+ ug nianang panahona ilang bayran ang ilang kasaypanan.42 Ug hinumdoman ko gayod ang akong pakigsaad uban kang Jacob;+ ug ang ako mismong pakigsaad uban kang Isaac+ ug ang ako mismong pakigsaad uban kang Abraham+ akong hinumdoman, ug ang yuta akong hinumdoman.43 Nianang panahona ang yuta ilang gipasagdan nga biniyaan ug nagbayad sa mga igpapahulay+ niini samtang kini nabiniyaan nga wala sila ug sila mismo nagbayad sa ilang kasaypanan,+ tungod gayod kay sila nagsalikway sa akong hudisyal nga mga hukom,+ ug ang ilang mga kalag nasilag sa akong mga lagda.+44 Ug bisan pa niining tanan, samtang sila magpadayon didto sa yuta sa ilang mga kaaway, tino nga dili ko sila isalikway+ ni kasilagan+ aron sila puohon, aron lapason ang akong pakigsaad+ uban kanila; kay ako mao si Jehova nga ilang Diyos.45 Ug alang kanila akong hinumdoman ang pakigsaad sa mga katigulangan+ nga akong gipagawas gikan sa yuta sa Ehipto atubangan sa mga mata sa mga nasod,+ aron ako mahimong ilang Diyos. Ako mao si Jehova.’”46 Kini mao ang mga regulasyon ug ang hudisyal nga mga hukom+ ug ang mga balaod nga gibutang ni Jehova tali kaniya ug sa mga anak sa Israel didto sa Bukid sa Sinai pinaagi kang Moises.+


text:
Pulis Caraga Alerto Batok NPA
Gi-alerto dayon ni Caraga PNP Chief Supt. Jaime E. Milla ang mga estasyon sa kapolisan, ilabi na ang mga nahimutangan sa hilit nga mga dapit sa Caraga Region, aron dili sila malusutan sa PATRAYDOR nga pagpangsulong sa mga NPA.
Ang mando ni Milla, bunga pod sa report sa pagsulong sa mga NPA ngadto sa usa ka detachment sa CAFGU didto sa Brgy. Hinapuyan, Carmen, Surigao del Sur alas 3:00 pasado sa kaadlawon kagahapon.
Sa report nga nahiabot sa Caraga PNP, gibutyag nga duha ka mga platoon sa mga NPA nga gipangunahan sa wala pa masayri nga lider, ubos sa Northeastern Mindanao Revolutionary Comité (NEMRC), ang misulong, apan tungod sa maigmat nga pagbantay, nakasukol gyod ang mga CAFGU ug nakadagan ang mga rebelde.
Sa radio message ngadto sa tanang buhatan sa kapolisan, gimandoan ni Milla ang tanang estasyon sa pag-monitor sa ilang tagsa-tagsa ka mga areas, labot sa hulga sa posibleng pagpanghasi sa mga kaaway.
Ang maong kamandoan, gipasa na usab ni PSSupt. Admirante Josué ngadto sa tanan niyang mga presinto sa Butuan City Police Office. Mimando usab si Josué nga dili lamang higpitan ang pagbantay sa mga estasyon kondili, kusgan pa god ang mga check-points aron mabantayan ang posibleng pag-agi sa mga samarong sakop sa kaaway nga mahimong dalhon sa mga hospital sa Butuan.
Hinuon sa pagsulat niining maong balita, wala pay taho ang mga kapolisan kon may mga nakabsan sa kinabuhi o mga nanga-angol atol sa gipahigayong pagpanghasi.